1. Pojmológia, metóda, metodika, technika, prístup. História vývinu metód sociálnej práce, najvýznamnejšie obdobia vývoja metodiky sociálnej práce. Klasifikácia metód sociálnej práce

Metóda SP – súhrn krokov (postupov) ako pracovať s konkrétnym klientom, návod na dosiahnutie cieľa.

· chápeme ako objektívne zdôvodňovaný spôsob skúmania javov a dosiahnutia vedeckého poznania alebo

· premyslený a objektívne správny spôsob činnosti.

· súhrn krokov alebo postupov ako pracovať s konkrétnymi klientmi

· označenie spôsobu, ako dosiahnuť istý, vopred stanovený cieľ prostredníctvom vedomej a plánovitej činnosti

Pod metódami sociálnej práce rozumieme postup ako analyzovať a riešiť sociálny problém jednotlivca, skupiny, rodiny, komunity. Je to súhrn spôsobov ako dosiahnuť vopred stanovený cieľ prostredníctvom plánovanej, vedomej sociálnej činnosti v práci s jednotlivcom, skupinou, komunitou. Každý klient vyžaduje neopakovateľný prístup a postup. Je to súhrn krokov ako postupovať v konkrétnej práci s klientom. Je nevyhnutné zvažovať formy a metódy práce, pretože používanie niektorých metód rozhoduje o úspechu, či neúspechu práce sociálneho pracovníka.( v pravý čas, na pravom mieste, správne metódy, vôľa klienta = úspech práce sociálneho pracovníka).

Ide o spôsoby práce:

· na mikrosociálnej úrovni – sociálna práca s jednotlivcom,

· na mezosociálnej úrovni – sociálna práca so skupinou,

· na makrosociálnej úrovni – sociálna práca vo väčšom územnom celku.

Metodika – súhrn metód, pracovných postupov v určitej oblasti.

· náuka o metóde

· súbor pravidiel postupov v konkrétnej sociálnej práci, z ktorej soc. pracovník vyberá a aplikuje postupy na konkrétne podmienky sociálnej práce s klientom, skupinou alebo komunitou napr. diagnostika, sociálne evidencia, overovanie výsledkov a pod.

Metodológia – veda, náuka o metóde, súhrn činností, ktoré sú uplatňované v konkrétnej činnosti;

· veda, náuka o metóde

· skúma konkrétne metódy v sociálnej práci

Technika sociálnej práce – môžeme ju chápať ako návod na použitie metódy, jej prispôsobenie tak, aby zodpovedala riešeniu problému vyplývajúceho z klientovej situácie. Hartl a Hartlová chápu techniku ako činnosť alebo tiež aj ako pracovný postup, ktorý slúži k naplneniu vytýčeného cieľa.

Prístup - V USA sa už v 19. storočí stretávame s požiadavkou individuálneho prístupu pri riešení sociálnych problémov v spoločnosti.
Každá práca s klientom vyžaduje kombináciu viacerých metód. V rámci jednotlivých metód sa používajú metódy používané aj v iných vedných oblastiach. Tak prichádza k používaniu niekoľkých metód súbežne.

História vývinu metód SP – môžeme ju rozdeliť na tieto obdobia:

1. Samovoľné formovanie v období prechodu od dobročinnej voluntaristickej podoby soc. práce k profesionálnej soc. práci (1900-1920).

Neexistoval ucelený systém pracovných postupov v soc. práci. Soc. pracovníci používali pracovné postupy, ktoré boli náhodne volené na základe podobnosti so situáciou z inej oblasti (pedagogika, psychológia...) alebo intuitívne na základe životných skúseností soc. pracovníka. Zvyšujúci sa počet klientov mal za následok snahu o vybudovanie vedeckého základu soc. práce a tým aj o vybudovanie súboru overených pracovných postupov (metód).

2. Vypracovanie metodiky soc. práce, výrazne ovplyvnené rozvojom soc. práce v USA (1920-1940)

Mary Richmondová snažila sa o vypracovanie jednej z prvých vedeckých metód sociálnej práce. Praktické a teoretické skúsenosti zhrnula v diele Sociálna diagnóza. Ďalším jej dielom boli Nové metódy asistencie, sociálnych služieb a individuálnej práce, ktoré sa rozšírilo po celej Európe. R. 1928 v Paríži sa konal prvý medzinárodný kongres zameraný na sociálne služby.

V tridsiatych rokoch sa rozpracovali najmä tieto metódy soc. práce: soc. diagnostika, plánovanie postupov soc. práce – etapy soc. práce, sociálna terapia.

3. Prechod o používanej metodiky k jej rozšíreniu a rozpracovaniu o metódy zamerané na analýzu so zreteľom na realizovanie úlohy (1940-1955)

Termín metóda je nahradený termínom „technika“. Medzi základné techniky boli zaradené:

· návšteva v rodine a dohľad nad ňou

· finančná pomoc

· ošetrovateľská pomoc

· pomoc orientovaná na oblasť hygieny

· psychologická pomoc a pod.

4. Znovuobjavenie významu metódy „case work“ (1955-1960)

Dopad zdôrazňovania významu metódy case work viedol k niekoľkým zmenám:

1. znamenal prechod od sociálnej asistencie, ktorá bola závislá od politiky konkrétnej inštitúcie a jej cieľov k orientácii na podporu jednotlivca zameranej na dosiahnutie samostatnosti,

2. case work vyžadoval čo najkomplexnejšie znalosti o jednotlivcovi z pohľadu psychológie, sociológie, či práva, čo prispelo k budovaniu soc. práce ako vedy,

3. soc. práca, ktorá vyžadovala široké spektrum vedomostí, prestala byť v Európe dobročinnou činnosťou podliehajúcou panujúcej móde,

4. táto metóda prispela aj k zmene profilu soc. pracovníka, od ktorého sa začali vyžadovať hlbšie znalosti psychológie, pedagogiky a ošetrovateľstva,

5. prísne administratívne nároky, vyžadujúce konkrétne znalosti pre výkon profesie soc. pracovníka pozitívne vplývali na vytváranie vnútornej hierarchie profesie soc. pracovníka, pričom prišlo k rozlíšeniu medzi jednotlivými postavami v závislosti od vzdelania soc. pracovníkov. Pre výkon tejto profesie sa na niektorých pracovných pozíciách začína v Európe vyžadovať vzdelanie univerzitného typu.

5. Kritické obdobie (1961-1980)

Začiatkom 70. rokov bolo spochybnené klasické delenie metód sociálnej práce a to najmä pod vplyvom prác Pincusa a Minahalovej. Pincus-Minahalová požadujú, aby soc. pracovník bol schopný používať celý rad metód a intervencií, pričom vychádzajú z tzv. generalistickej podstaty soc. práce. diskusie o metódach soc. práce napokon vyústili začiatkom 80. rokov do nového delenia metód používaných v praxi soc. práce:

· mikroprax – metódy orientujúce sa na jednotlivca,

· mezoprax – metódy používané v práci s rodinou a inými skupinami,

· makroprax – sa zameriava na zlepšenie a zmeny celej spoločnosti. Ide teda o metódy orientujúce sa na navrhovanie a evaluáciu služieb, teda na soc. prácu realizovanú na úrovni komunity.

Ako nové metódy jednotliví autori uvádzajú:

· poradenstvo, terapia, supervízia,

· procesuálne orientované metódy ako sociálna technika krízová intervencia,

· sociálno-pedagogický pohľad,

· multiperspektívne postupy.

6. Zmeny v metodike sociálnej práce vo vzťahu ku globalizačným tendenciám

Nárast počtu nezamestnaných, drogovo závislých, dlhodobo chorých a terminálne chorých, zvyšujúci sa priemerný vek, nárast svetovej biedy a hladu viedol k potrebe prehodnotenia niektorých foriem soc. pomoci, na podporu tretieho sektora, na metódy práce so závislými, s chorými na AIDS a pod.

Soc. pracovník v súčasnosti by mal ovládať všetky známe metódy soc. práce a vedieť ich vhodne používať. V súčasnosti môžeme hovoriť o komplexnom systéme metód soc. práce, čiže o existujúcej metodike soc. práce. Napriek tomu tento systém nepokladáme za uzavretý. Je samozrejmé, že do tohto systému budú patriť ďalšie metódy, najmä metódy orientujúce sa na oblasť inštitucionálnej sociálnej práce a na metódy práce so spoločnosťou.

Klasifikácia metód: SP delíme na:

A) metódy, ktoré sa využívajú v všetkých vedných disciplínach:

- analýza

- syntéza

- empirická metóda

- induktívna metóda (od zložitejšieho k jednoduchšiemu)

- deduktívna metóda ( zovšeobecňovanie)

- výskumné metódy

B) metódy spoločné viacerým vedným disciplínam:

- metóda hodnotenia

- metóda optimálnej komunikácie (verbálnej i neverbálnej)

- heuristika (objavovanie)

- zážitkové metódy

C) metódy vlastné iba sociálnej práci:
1. podľa časového hľadiska:
klasické – SP s J,S,K na mikro, mezo a makro úrovni





moderné –
soc. manažment







soc. projektovanie







soc. plánovanie

Moderné metódy sa používajú na väčších celkoch – na makro úrovni.

2. podľa demografického hľadiska:

- sú zamerané na určitú skupinu občanov (ženy, deti, mládež, starší občania)

- SP s etnickými skupinami

- SP s marginálnymi skupinami (okrajovými – neprispôsobiví občania), emigrantmi

3. podľa statusového hľadiska:
- SP s nezamestnanými

- SP s bezdomovcami

- SP s migrantmi

- Sp s etnickými minoritami

- Sp so spoločensky neprispôsobivými občanmi

4. podľa miesta výkonu práce:

- terénna SP – depistáže (aktívne vyhľadávanie, vycestovávanie do rodín

- inštitucionálna SP – úrady práce, MÚ

- komunitná SP – regionálne územie – Orava, Liptov, Spiš, VÚC, celospoločenská úroveň

- ambulantná SP – poradenstvo, linky dôvery

5. podľa druhu vykonávanej činnosti
- sociálne služby

- sociálne poradenstvo

- prevencia

- supervízia

- sociálne poistenia

- poskytovanie sociálnych dávok

- náhradná rodinná starostlivosť

- streetwork

1. Individuálna SP – rozhovor, pozorovanie, aktívne počúvanie, analýza informácií od klienta

2. Skupinová SP – skupinová dynamika

3. Komunitná SP – kompromisné riešenia, konsenzus

4. Kuratívna SP – dávky, sankcie – pozitívne (odmena, pochvala), sankcie (izolácia)

5. Penitenciárna a postpenitenciálna SP – ind.resocializačný program, individuálna alebo skupinová práca, podpora rodiny

6. Podniková SP – metódy závisia od fin. možností zamestnávateľa

7. Preventívna SP – vzdelávanie, osveta, poradenstvo

8. Rehabilitačná SP – integrácia do spoločnosti (chránené dielne, poradenstvo)

9. Resocializačná SP – znovuprispôsobenie

Ide o spôsoby práce:

· na mikrosociálnej úrovni – sociálna práca s jednotlivcom,

· na mezosociálnej úrovni – sociálna práca so skupinou a 

· na makrosociálnej úrovni – sociálna práca vo väčšom územnom celku.

Medzi jednotlivé úrovne nemožno dať ostrú hranicu, lebo sa vzájomne prelínajú. 

Metódy SP sa odvodzujú od etáp SP.

2. Sociálna práca s jednotlivcom, etapy práce s jednotlivcom, oboznámenie sa s prípadom, sociálne hodnotenie, sociálna intervencia, zakončenie prípadu, krízová intervencia. Jej princípy, proces, rola sociálneho pracovníka v krízovej intervencii. Linka dôvery ako telefonická krízová intervencia.

Sociálna práca s jednotlivcom je historicky najstaršou metódou sociálnej práce. Rozumieme pod ňou priamy kontakt soc. pracovníka s klientom, v záujme vyriešenia jeho problémovej situácie. Cieľom soc. práce s jednotlivcom je zmena chybných životných postojov klienta a jeho schopnosti riešiť prijateľnou formou svoje problémy. 

Etapy sociálnej práce s jednotlivcom

1. etapa evidencie

Je to etapa prvého kontaktu s klientom, kde klient aj soc. pracovník sonduje situáciu a hľadajú možnosti dorozumenia. Táto etapa slúži k tomu, aby sa soc. pracovník dozvedel, kde klient vidí svoj problém. V tejto etape je potrebné nájsť spoločný jazyk. Je veľmi dôležité, za akých podmienok sa tento počiatočný kontakt uskutočňuje. Cieľom je vytvorenie atmosféry dôvery. Metóda – rozhovor, 

2. etapa diagnostická

Soc. pracovník a klient spoločne zisťujú a hľadajú príčiny, v ktorých klient zlyhal – identifikujú problém. Klient nie vždy vie pomenovať svoj problém. Tu soc. pracovník zistí, čím môže pomôcť. Je to etapa získavania informácií a určenia, pomenovania problému, jeho rozsahu a analýza jeho príčin. Soc. pracovník používa metódy sociálneho rozhovoru, analýzy, posudky odborníkov z oblasti školstva, zdravotníctva, polície a utvára si hypotézu. Táto etapa je etapou dojednávania kontraktu. Stanovujeme a definujeme problém a hľadáme cesty ako ďalej pracovať. Niekedy je táto etapa pre klienta riešením. Stačí ho vypočuť.

3. etapa navrhovania riešení

Navrhované riešenia sú zamerané na prekážky a hľadanie spôsobov ako ich prekonať. Treba stavať na pozitívnych vlastnostiach klienta. Soc. pracovník hľadá spolu s klientom možnosti kooperácie, snaží sa ho naviesť na riešenie problému.

4. etapa intervencie (terapie)

Je to realizácia navrhnutých riešení, je najnáročnejšia etapa. SPr má usmerňovať klienta a navádzať ho na spôsoby realizácie navrhnutých riešení. SPr upozorňuje klienta aj na možné následky určitých riešení.

5. etapa zaznamenania, etapa dokumentácie

Je to zároveň etapa overovania účinnosti našej činnosti. Je to posúdenie efektívnosti realizovaného riešenia z hľadiska zlepšenia soc. situácie klienta. Dokumentácia je dôležitá pre možnosti porovnávania jednotlivých postupov, pre prípadný ďalší kontakt s klientom.

Oboznámenie sa s prípadom (1.etapa)

SPr sa s klientom môže stretnúť za rôznych okolností:

· klient prichádza sám za SPr (nezamestnaný)

· inštitúcia, v ktorej je SPr zamestnaný poverí SPr prácou s konkrétnym klientom

· klient prichádza na podnet inej inštitúcie, napr. polície, súdu, školy....

· klient je predvolaný na základe upozornenia iného občana alebo inštitúcie. 

Podnet, na základe ktorého klient prichádza, môže významnou mierou ovplyvniť prístup klienta k spolupráci so SPr. 

Mnohí klienti očakávajú od SPr v tejto fáze prevzatie zodpovednosti za riešenie vlastného prípadu. SPr však musí od začiatku zaangažovať klienta na riešení jeho vlastného problému. Aktívny prístup klienta je potrebné posilňovať počas celého trvania tohto vzťahu. Preto už pri prvom kontakte je potrebné aby SPr zhodnotil prístup klienta k riešeniu problému, jeho schopnosti samostatne rozhodovať o možnostiach riešenia. SPr vystupuje v tomto vzťahu ako sprievodca, poradca. SPr by v tejto fáze mal použiť techniku „topenia ľadov“, techniku na odstraňovanie prirodzených rozpakov, neistoty, obavy na strane klienta.

Klienti pri prvom stretnutí majú nasledovné pocity:

· túžia, aby ich niekto vypočul

· túžia, aby im bola poskytnutá pomoc

· prichádzajú si pre radu

· dúfajú, že niekto iný je schopný nájsť riešenie ich problému.

SPr by sa mal usilovať o to, aby klient pri prvom stretnutí s ním nadobudol presvedčenie, že:

· SPr prejavil o jeho problém skutočný záujem

· chápe tento problém tak, ako ho klient predkladá

· SPr je kompetentný pomôcť mu pri riešení jeho problému.

Základné metódy: rozhovor, pozorovanie, analýza prípadu – kvalitný zber informácií: rodinná anamnéza (bytové podmienky, počet detí), osobná anamnéza (priatelia), analýza širšieho prostredia (pracovisko, susedia, škola).

SPr. by si mal počas celého obdobia viesť potrebné záznamy, v ktorých by boli obsiahnuté všetky získané informácie.

Na základe týchto informácií môže SPr stanoviť sociálnu diagnózu – hodnotenie.

Sociálne hodnotenie – sociálna diagnostika (2.etapa)

SPr vyhodnocuje všetky získané informácie, prehodnocuje skutočnosti. Sociálne hodnotenie je výsledkom spolupráce odborníkov pri získavaní čo najobjektívnejších poznatkov o klientovi. Hodnotenie je proces, ktorého sa klient zúčastňuje, obsahuje problémy, ktoré treba riešiť. Cieľom sociálneho hodnotenia je identifikovať problém, zistiť príčiny vzniku problému, zistiť ako sa problém vyvíjal, čo ho podporovalo, alebo naopak čo ho brzdilo. Sociálne hodnotenie teda obsahuje:

· informácie o osobnosti klienta

· informácie o vzťahoch klienta k jeho užšiemu i širšiemu sociálnemu prostrediu

· informácie o situácií, v ktorej s klient nachádza

Výsledkom spracovanie týchto informácií je sociálna diagnóza.

(Predpokladom správneho sociálneho hodnotenia je kvalitná sociálna anamnéza, ktorú získava SPr počas prevej etapy práce s klientom.

Sociálna anamnéza teda obsahuje údaje o klientovi, jeho rodine, údaje o školských, pracovných, partnerských úspechoch a problémoch a pod. Ak ide o občana so zdravotným postihnutím, alebo občana s patologickým správaním obsahuje aj lekársku anamnézu, psychologický posudok a pod.)

Na základe stanovenia problému SPr vypracuje plán práce s klientom (návrh riešení), podľa ktorého klient i SPr postupujú pri riešení problému. Môžeme to nazvať aj dohodou SPr a klienta o ďalšom spoločnom postupe. Môže mať ústnu podobu – je prejavom dôvery pre klienta, používa sa pri stabilnom klientovi alebo písomnú podobu – používa pri nestabilnom type klienta, ktorý má nízku motiváciu meniť vlastnú situáciu, alebo nedisciplinovaný klient.

Sociálna intervencia (4.etapa)

Predstavuje vlastnú prácu s klientom na vyriešení jeho situácie. Spočíva vovedení klienta k svojpomoci, v snahe o obnovenie dôvery klienta vo vlastné schopnosti. SPr je zodpovedný za nájdenie spôsobu takých riešení, ktoré sú pre klienta prínosom.

Metódy: rozhovor, písanie žiadostí, výcvik komunikačných zručnosti, objektívne hodnotenie situácie.

Hlavné znaky intervencie:

1. právo klienta na riešenie vlastného problému v rámci jeho možnosti a schopnosti

2. akceptácia klienta takého aký je. Viera, že klient je schopný zmeny a nápravy vlastnými silami

3. hľadanie silných stránok klientovej osobnosti

4. mlčanlivosť v osobných veciach klienta

5. SPr nesie zodpovednosť za dobro rodiny. Rodinu ako celok nikdy nespúšťa zo zreteľa bez ohľadu na to, či intervenciu potrebuje jej jeden člen, alebo viacero členov rodiny.

6. SPr je zodpovedný pred klientom, pred sebou samým, pred spoločnosťou a pred profesionálnou obcou

7. novinky treba používať v zhode sa stanovenými cieľmi práce, nové informácie, ktoré môžu mať pre klienta význam je SPr povinný sprístupniť.

Zakončenie prípadu

SPr ukončuje prácu s klientom z dôvodu:

1. vyriešenia problému klienta. Pre klienta musí byť jasné, že riešenie problému sa skončilo, mal by odchádzať s dôverou vo vlastné schopnosti.

2. dlhodobého odmietania spolupráce zo strany klienta. SPr je povinný akceptovať rozhodnutie klienta (ak sa rozhodne žiť ako bezdomovec, SPr mu môže ponúknuť pomoc, ale ak klient odmieta riešenie SPr musí jeho rozhodnutie rešpektovať), ale to len vtedy ak týmto svojím konaním klient neohrozuje vlastnú existenciu, neohrozuje osoby, ktoré sú na ňom závislé, napr. maloleté deti, ak svojím správaním neporušuje právny poriadok

3. zmeny bydliska klienta, resp. SPr

4. iné špecifické dôvody, napr. nástup klienta na výkon trestu odňatia slobody, na liečenie, smrť

Krízová intervencia

- je to špecializovaná pomoc osobám, ktoré sa ocitli v kríze. Je to zásah v dobe krízy, ktorý sa snaží minimalizovať ohrozenie klienta a posilniť jeho schopnosť vyrovnať sa so záťažovou situáciou. ide o okamžitý sociálny zásah väčšinou priamo v teréne, orientovaný na deti a mladistvých, ženy, osamelé matky, ktorí sa ocitli v akútnej kríze. 

Krízová intervencia má byť okamžitá, jej odloženie môže prehĺbiť u klienta bezmocnosť a zvýšiť jeho autoagresívne chovanie – veľmi dobrá pomoc sú Linky dôvery, krízové centrá 24 hodín denne, ľahko dosiahnuteľná – v centre mesta, v blízkosti verejnej dopravy, aktívna – ak je to nutné direktívna, poskytovaná v čo najmenej obmedzujúcom prostredí – umiestnenie v krízovom centre až po vyčerpaní všetkých možnosti rodiny alebo iného podporného soc. systému, ktorý by klient uprednostňoval. 

Krízová intervencia sa môže spojiť so zaistením krátkodobého pobytu v špeciálnych zariadeniach. Má krátkodobý charakter, spravidla nepresahuje 5 stretnutí.

Rola sociálneho pracovníka v krízovej intervencii spočíva v:

· zručnosti aktívneho načúvanie s dôrazom na vcítenie

· zručnosti krízovej intervencie a vyjednávania

· zručnosti zaobchádzania s obeťami a rovnako s klientmi, ktorí stratia vládu nad ničivými a sebazničujúcimi impulzmi

· znalosti pomáhajúcej siete a zručnosti nezaujatej práce s ňou

· znalosti základov právneho vedomia

· znalosti základov prvej pomoci

· znalosti základov sebaobrany

· zručnosti pri vedení dokumentácie a komunikácie v tíme

· zručnosti pri získavaní a predávaní informácií

Krízový pracovník rozvíja:

· schopnosť a zručnosť sa otvorene dohodnúť s ľuďmi

· schopnosť rýchleho rozhodovania vrátane správneho neúzkostného úsudku v noci

· schopnosť spolupráce

· schopnosť reflektovať svoju prácu

· schopnosť zvládať záťaž

· schopnosť rozpoznávať hranice svojich možností a síl

Krízová intervencia končí keď je klient schopný cítiť a vyjadrovať svoje emócie, je zorientovaný v realite, chápe svoju situáciu a je schopný predvídať následky a začína uvažovať o možnostiach do budúcnosti.

Linka dôvery – telefonická krízová intervencia

Je jeden z nástrojov pomoci človeku pri náhlych psychických poruchách, pri osobných konfliktoch, v citovej osamelosti, pri napätých interpersonálnych vzťahoch, v rozporných situáciách v školskom, partnerskom, rodinnom živote. Je to inštitúcia poskytujúca radu alebo pomoc ľuďom, ktorí sa ocitli v krízových situáciách. Existuje už 46 rokov, prvá vznikla v Londýne, na Slovensku má 25 ročnú tradíciu – linky dôvery pre dospelých, pre deti, policajná linka dôvery.

Nevýhody pri telefonickom rozhovore na linke dôvery:

· jednorázovosť – možnosť volajúceho kedykoľvek ukončiť rozhovor

· absencia objektívnych údajov okolia volajúceho

· nemožnosť pozorovať niektoré prejavy, ktoré v priamom kontakte umožňujú rozhodnutie pre príslušnú formu pomoci – absencia neverbálneho kontaktu

Výhody linky dôvery:

· ľahká dostupnosť

· anonymita

· poskytovanie bezprostrednej odbornej rady či výkonu

Linky dôvery pri práci s klientom využívajú rozhovor. Existuje však aj písomná (listová) forma styku – napr. schránky dôvery, rubriky v tlači.

3. Sociálna práca so skupinou. základné modely práce so skupinou podľa Popelovej a Rothmanovej. Etapy sociálnej práce so skupinou

Sociálna práca so skupinou je zaradená medzi metódy sociálnej práce. SP so skupinou predstavuje aktivity, ktoré sú časovo, tematicky a obsahovo limitované, ale v rámci tejto práce je možné použiť rôzne metódy práce.

Skupina predstavuje sociálne zoskupenie ľudí, ktoré sa vyznačuje kritériami členstva, vzájomnou interakciou členov, pocitom spolupatričnosti.

Členenie skupín: 

1. primárna – neformálne sk., dôverné, osobné vzťahy, malý počet členov (rodina)

2. sekundárna – vzťahy medzi členmi sú formálne, neosobné, väčší počet členov, vytvára sa za účelom dosiahnutia určitého cieľa (prac. kolektív, politická strana)

1. vonkajšia – používa výrazy oni, ich – športoví fanúšikovia, náš klub, ale členovia sa môžu 2. vnútorná – my, naši


stať aj reprezentantmi štátu 
1. členská – človek v nej má formálne vyčlenené miesto

2. referenčná (vzťažná) – podľa nej si človek vytvára postoje a hodnotí sa

Cieľom SP so skupinou je rozvoj skupiny, rozvoj osobnosti členov skupiny, pomoc členom skupiny dosiahnuť ich individuálny cieľ spojený s ich prácou v skupine (vyriešiť ich problém).

Typológia skupín

A. Podľa počtu členov v skupine

· malé – max. 20 členov

· stredné

· veľké

Pri práci so skupinou pracujeme ako s celkom a zároveň aj s jednotlivcom

B. Podľa podobnosti sociodemografických znakov

· homogénne – rovnaké znaky (iba muži, iba ženy, iba nezamestnaní...)

· héterogénne – rozdielne znaky (pohlavie, vzdelanie, vek)

Nie vždy je dobre si vybrať homogénnu skupinu, ťažko sa s ňou pracuje

C. Podľa možnosti vstupu nových členov do skupiny

· otvorené – na vstupe aj na výstupe. Člen môže kedykoľvek vstúpiť aj vystúpiť zo skupiny. Stretnutia členov sú tematicky, časovo, obsahovo ucelené. Jednotlivé stretnutia na seba nenadväzujú. 

· zatvorené – na výstupe otvorené, ale na vstupe sú zatvorené. Nový člen vstúpiť do skupiny nemôže. Stretnutia a práca v nich je nadviazaná po stránke tematickej, obsahovej aj časovej.

D. Podľa cieľa skupiny (čo má byť dosiahnuté)

· biografické – pozornosť je tu venovaná individuálnej histórii života jednotlivých členov. V histórii života človeka hľadáme pozitívne alebo negatívne situácie, ktoré by mohli mať súvislosť so súčasnou životnou situáciou klienta. Využívame ich zriedka, lebo sa dotýkame prežívania klienta. Využívajú ich psychológovia.

· tematické – pracujú na vopred určené témy, ktoré určí vedúci skupiny alebo členovia skupiny, alebo ktoré vyplynuli z práce v skupine, napr. záľuby, skúsenosti s vyjednávaním. Sú budované na skúsenostiach jednotlivých členov, na vysvetľovaní.

· tréningové – podľa cieľa, sú zamerané na praktický nácvik v určitých zručnostiach, spôsobilostiach, napr. napísať životopis, verbálne, neverbálne komunikovať.

· kombinované skupiny – pri práci využívame v určitých časových úsekoch biografickú, tematickú, tréningovú skupinu. Podľa potreby a podľa cieľa.

Pri práci so skupinou využívame najmä skupinovú dynamiku – je to súhrn všetkých procesov a zmien, ktoré sa odohrajú počas existencie a práce skupiny. Zaraďujeme sem:

1. Ciele skupiny – motivujú členov skupiny k činnosti. Cieľ musí byť reálny – reálne dosiahnuteľný, ktorý prijíma za svoj väčšina členov skupiny, primeraný – skupina má dosť síl, vedomosti, poznatkov na to aby ho dosiahla a jasne zadefinovaný (jednoznačný) – všetci členovia v skupine musia pod tým istým rozumieť to isté.

2. Vedenie skupiny
direktívne (autokratické) – čo, kedy, ako – rozhodne vedúci sk.

demokratické – obidve zúčastnené strany diskutujú

liberálne – úloha je zadaná nepresne, bez kedy, kde a ako, stráca sa pätná väzba (laissez-faire)

3. Štruktúra skupiny – usporiadanie vzťahov v sk, prvkov (členov, vedúcich), zloženie skupiny. V sk. sa vytvárajú podskupiny. Výhodou je to vtedy, pokiaľ sa stotožňujú so sk. cieľom. Rizikové je to vtedy, ak niektorá z podskupín sa nestotožňuje so sk. cieľom. Vtedy treba podskupinu rozložiť, ovplyvniť jej členov aby ciele boli prijaté. čím väčšia skupina, tým je väčšia tendencia k tvorbe podskupín. Podskupiny sa vytvárajú na princípe zlozvykov (fajčenie), rovnakých hodnôt, názorov (ZŠ – chlapci, dievčatá – pohlavie)

4. Pravidlá a normy – dynamizujú skupinu. Sk. pravidlá jednotlivci môžu prijať a dodržiavať, odmietať (neakceptovať, ale dodržiavať), môžu ich neprijať a nedodržiavať, meniť ich. Pravidlá a normy usmerňujú správanie a definujú čo je žiaduce, prijateľné a neprijateľné v skupine.

5. Skupinové roly – navonok viditeľné, charakteristické správanie sa v skupine. Soc. rola – súbor očakávaných a vykonávaných činností, správaní, súbor názorov, hodnôt, ktoré charakterizujú príslušníka určitej pozície – skupinové podvedomie – jeho výrok majú veľkú výpovednú hodnotu, vyjadruje pocity, názory postoje skupiny, ktoré ostatní členovia nechcú dať najavo otvorene. Čierna ovca – je introvertný, nevýbojný, málovravný. Má menej informácií o danej problematike, menej pružne formuluje myšlienky. Za všetko zlo v skupine môže tento jednotlivec. 

6. Skupinová kohézia – súdržnosť, sily, ktoré držia sk pohromade – dôverné vzťahy, spoločné zážitky, hodnoty. väčšia súdržnosť je pri menších skupinách.

7. Skupinová tenzia – napätie, sily ktoré v skupine pôsobia odstredivo. Je dobrá iba po určitú hranicu, inak sa členovia sk. cítia nepríjemne, napäto a to brzdí dynamiku skupiny. Eliminácia napätia burcuje k práci, je kreatívna.

8. Vývoj skupiny – prebieha v 4 etapách:

1. etapa – Rozmrazovanie 

Členovia sk. sú neistí, majú obavy, do popredia nastupuje vedúci sk, je pre skupinu informačným zdrojom. Poskytne hlavné informácie: 1. cieľ (prečo sa skupina zišla) 2. metódy a postupy práce (čo, kedy, ako), 3. organizačné pokyny (od-do, obed, bufet, prestávky, toaleta, frekvencia stretnutí a pod.)

2. etapa - Kvasenie

Členovia sk. sa začínajú spoznávať. Prácu v sk. riadi vedúci (odkrývanie anonymity členov skupiny musí byť u všetkých rovnaké). Formujú sa skupinové roly, je to najcitlivejšia etapa vývoja skupiny. Používame skupinové alebo podskupinové metódy práce – pracujú vždy spolu 5-7 alebo celá skupina. Nepoužívame individuálne metódy práce, lebo pôda je jednotlivca v skupine je ešte riziková.

3. etapa – My, kooperácie, aktivity

Je to etapa, kvôli ktorej sa skupina stretla. V tejto etape sa realizujú ciele skupiny. Všetci členovia majú pocit príslušnosti ku skupine, poznajú svoje roly. Skupina si dokáže poradiť s kritikou, primeranými úlohami, je kreatívna. Vedúci sk. ustupuje, iba ju usmerňuje smerom k cieľom. Metódy práce sa vyberajú podľa cieľa, podľa priestoru, financií, času.

4.etapa – Transfér – prínos

V tejto etape vyhodnocujeme prínos sk. pre jednotlivcov, účastníci si pripravujú akčný plán, zaznamenávame výsledky a pripravujeme rozlúčenie.

Obsah práce so skupinou pozostáva z 3 častí: Úvod Jadro Záver

Úvod

- pozdrav, privítanie, program, základné informácie

- zoznámenie sa, pravidlá skupiny, uzatvorenie kontraktu (dohoda o tom, kto čím prispeje, a kto čo získa)

Jadro

- psychická a sociálna stabilizácia klienta – technikou negatíva a pozitíva mojej problémovej situácie, soc. stabilizácia technikou kto som, kde som, kam kráčam

- sebahodnotenie, sebapoznávanie technikou sémantický diferenciál, galéria nakreslených obrazov, prezentácia pred plénom

- motivácia a aktivizácia klienta – technikou moje životné ciele, motivujeme klienta k prevzatiu zodpovednosti za seba samého

Záver

- akčný plán – plán krokov, ktoré by mohol klient realizovať s cieľom vyriešiť svoj problém, slúži na evidenciu a kontrolu voči klientovi a nadriadenému orgánu.

- vyhodnotenie – vyhodnocuje vedúci sk., členovia sk., zamestnávateľ (objednávateľ)

- rozlúčenie – dávame pozor na prísľuby do budúcnosti

Základné modely práce so skupinou podľa Popelovej a Rotmanovej

1. sociálne orientovaný model alebo model spoločných cieľov – obsahuje činnosti zamerané na realizáciu skupinových záujmov (susedstvá, rodičovské výbory, občianske organizácie). Skupiny slúžiace spoločným cieľom vznikajú a trvajú z dôvodu spoločne vytýčených záujmov, ktoré upevňujú skupinové vzťahy.

Zásady práce so skupinou:

· objasňovať smerovania politických agentúr

· pozitívne využívať možnosti miestnych organizácií

· stotožniť sa s cieľmi organizácie

· vypracovanie správ

· poznanie alternatív a ich následkov.

Každý pracovník sa usiluje o presadenie základných princípov demokracie v práci so skupinou. Z hľadiska cieľov je orientovaný na úspešnú socializáciu členov skupiny.

2. nápravný (terapeutický) model – je orientovaný klinicky. Skupina plní rolu činiteľa vyvolávajúceho a posilňujúceho očakávané/pozitívne zmeny. Jeho cieľom je dosiahnuť zmeny u jednotlivcov a pomôcť im pri dosiahnutí sebestačnosti. Zaoberá sa problémami dysfunkcie v skupine a tiež vzťahmi jednotlivých členov aj mimo skupiny. Skupinová práca je orientovaná na nápravu a uplatňuje sa v nemocniciach, rodinných vzťahoch, nápravných inštitúciách a v školách.

3. interakčný model – založený na vzájomnosti, spolupatričnosti členov skupiny. Slúži rovnako jednotlivcovi i spoločnosti. Vychádza z faktu, že jednotlivca je možno vidieť, porozumieť  mu a liečiť ho len v kontexte rôznych systémov i podsystémov, do ktorých prináleží. Dôraz je kladený na spolupatričnosť, ktorá vzniká medzi jednotlivcom a spoločenskou skupinou. Úlohou je naučiť tvoriť sociálnu sieť, prijímať a dávať sociálnu oporu, hľadať nové možnosti riešenia. Skupine je k dispozícii aj systém vzájomnej pomoci. Neobsahuje terapeutické ciele, ani programy politických, či veľkých sociálnych zmien. Pozornosť sa kladie na zaangažovanosť v medziľudských vzťahoch. 

Zásady sociálnej práce so skupinou podľa Kaiserovej:

· cieľom SPr je pomáhať členom skupiny pri dosahovaní väčšej miery nezávislosti a rozvoja ich individuálnej schopnosti svojpomoci

· SPr sa orientuje na vytvorenie pozitívnych väzieb so skupinou, na tvorbu vzťahov medzi členmi skupiny

· najdôležitejším nástrojom pri budovaní soc. vzťahov je osobnosť SPr, ktorý by mal dobre poznať svoje možnosti a v týchto skupinových vzťahoch by mal byť spontánny, disciplinovaný, akceptujúci, schopný prejavovať city.

· SPr síce musí akceptovať všetkých členov skupiny, ale nemusí akceptovať každé správanie

· SPr na jednej strane má byť empatický voči jednotlivým členom a na strane druhej má vychádzať z požiadaviek a cieľov skupiny ako celku

· SPr sa má vyznačovať kreativitou, flexibilitou, ľudským prístupom k problémom, dostatočnými vedomosťami, ustáleným systémom hodnôt a to by mal prenášať do skupinových vzťahov

· k zmenám musí SPr pristupovať nenásilne, bez rigidného vnucovania, postupne

· so skupinou sa jedná rozvážne, rovnako vážne sa vnímajú potreby jednotlivcov i skupiny. Forma práce so skupinou odráža osobnostné rysy SPr, ale aj zvolený proram

· individualizácia – jednotlivec sa v skupine nestráca, nezaniká, vníma vlastnú individualitu, učí sa porozumieť sebe samému, skupina mu poskytuje možnosť byť súčasťou celku

· SPr mudí vycítiť kedy je možné konflikty otvárať, riešiť a kedy je potrebné otvorenie konfliktu odložiť, vedieť využívať verbálnu aj neverbálnu stránku komunikácie.

SPr nepracuje pre klienta, ale s klientom.

4. Sociálna práca s komunitou. Základné etapy práce s komunitou. Sociálna práca so spoločnosťou. Charakteristika sociálnej práce so spoločnosťou podľa Coxa, Erlicha a iných. Techniky práce so spoločnosťou

Komunita pochádza z lat. communitas, čo znamená spoločenstvo, pospolitosť, obec ako i spoločné nažívanie ľudí. Je to sociálny útvar charakterizovaný vnútornými a vonkajšími znakmi:
a) soc. väzby medzi členmi v rámci vlastnej komunity



b) soc. väzby a postavenie komunity v rámci širšieho soc. prostredia.

D. Clarke: komunita znamená prežitie druhu, „komunita je miesto, v ktorom je možné prežiť celý život“.

Komunitu chápeme v dvoch významoch:

· z psychologického uhla pod komunitou rozumieme skupinu osôb, v rámci ktorej sú vylúčené (eliminované) hierarchické pozície. Všetci členovia sú si rovnocenní, napr. komunita liečených alkoholikov, drogovo závislých.

· zo sociologického uhla pod komunitou rozumieme súbor osôb žijúcich na geograficky vymedzenom teritóriu, na určitom území – obec, ulica, mesto.

Pri prvom význame hovoríme o duchovnej komunite – je vnímaná v malom rozsahu (alkoholici) a v širšom rozsahu (fanklub speváka, učiteľská obec), spája ich duchovná spriaznenosť, vzťah k spoločnému cieľu. Neudržiavajú intenzívny kontakt a nemusí byť ani osobný, nemusia byť na jednom území, sú rozptýlení.

Pri druhom význame hovoríme o regionálnej komunite – vyznačuje sa spoločným územím (bydlisko), spoločnou kultúrou (jazyk, zvyky, tradície), ekonomická situácia, úroveň, životný štýl členov komunity sú podobné. Podobný je aj historický osud, podobné normy, hodnoty.

Z historického hľadiska poznáme:

1. tradičná komunita – rodové väzby, kmene, silné príbuzenské vzťahy, sociálne, hospodársky(obživa) i mocensky nezávislá (vymedzený priestor – štáty starého Grécka)

2. historický prechodná komunita – stredovek, hospodársky a sociálne sebestačná, mocensky závislá. Regióny sa zlučovali do väčších celkov, vzniká v období modernej štátnej moci. Kultúra, normy spoločné.

3. súčasná komunita – nie je sebestačná ani po hospodárskej ani mocenskej stránke, nadobúda charakter postmodernej komunity, ktorá získava znaky duchovnej komunity. Hartl tvrdí, že vzniká občianska komunita.

SP s komunitou je metóda smerujúca k vyvolaniu a podporovaniu zmeny v rámci miestneho spoločenstva. Sociálnu prácu s komunitou chápeme ako metódu SP, ktorá pomáha ľuďom žijúcim na určitom územnom celku pri riešení konkrétnych životných situácií.

Znaky komunitnej práce:

· využíva sa pri riešení problémov v miestnom spoločenstve

· zapája do riešenia problémov, rozhodovania a do života komunity občanov i miestne organizácie

· vedie k prerozdeľovaniu zodpovednosti a kompetentnosti

· rozširuje možnosti ľudí ovplyvniť to, čo sa s nimi deje

Potreba komunitnej práce vzniká:

· v prípade patologickej poruchy vo vývoji spoločnosti – diskriminácia komunity, znevýhodňovanie komunity voči ostatným celkom, nárast sociálno-patologických javov v rámci komunity,

· v prípade tendenčného, spoločensky žiaduceho ovplyvňovania v niektorej oblasti života v komunite – ovplyvňovanie vzdelanostnej úrovne, zdravotnej, hygienickej, ovplyvňovanie rozvodovosti, pôrodnosti...

Etapy komunitnej práce

KP má dva základné aspekty:
teoretický – analýza východiskovej situácie






praktický – konkrétna intervencia, pomoc komunite

1.etapa Otvorenie a zber informácií

SPr zisťuje všetky potrebné informácie o komunite s cieľom porozumieť problému komunity. Sú to: 

1. demografické údaje o štruktúre komunite (muži, ženy, deti, vekové, ekonomické, vzdelanostné zloženie)

2. informácie o infraštruktúre (bytová otázka, siete, cesty, inštitúcie)

3. iné informácie (história komunity, prírodné zdroje, životné prostredie)

2. etapa Určenie sociálnej diagnózy

SPr sa usiluje o stanovenie hlavného problému komunity, jeho rozsahu analýzu jeho príčin.

3. etapa Navrhovanie projektov sociálnych opatrení

Sú to konkrétne opatrenia na riešenie problematiky v komunite. Je vytvorený spoločný plán:

· vytýčené hlavné ciele

· zvolené pracovné postupy

· stanovený kalendár

· zodpovedné osoby

Všetky navrhnuté opatrenia musia byť prekonzultované s členmi komunity.
4. etapa Realizácia navrhnutých opatrení

Táto etapa využíva existujúce komunitné zdroje, informácie o dosiahnutých úspechoch. SPr koordinuje spoluprácu komunity s realizátorom opatrenia, rieši vzniknuté problémy pri realizácii, informuje členov komunity o práci na projekte, o úspechoch aj o problémoch pri realizácii projektu.

5. etapa Vyhodnotenie

Predstavuje posúdenie efektívnosti realizovaného opatrenia. Vyhodnocuje sa z hľadiska zlepšenia soc. situácie komunity, vyššej sebestačnosti komunity. Hodnotenia sa zúčastňujú členovia komunity, SPr, experti podieľajúci sa na realizácii opatrení. Hodnotenie je dôležité z hľadiska budúcnosti komunitnej práce.

Sociálna práca so spoločnosťou

Spoločnosťou rozumieme veľké územné celky presahujúce klasické chápanie regionálnej komunity. Najčastejšie ju chápeme ako celý štát. SP so spoločnosťou je orientovaná na všetkých členov spoločnosti, zaoberá sa problémami komunikácie, organizácie a vedenia spoločnosti. Orientuje sa najmä na výskum, plánovanie, koordináciu, financovanie. legislatívu, administratívu, výchovu a vzdelávanie, organizáciu (techniky). Časové obdobie sa tu pohybuje od 5 rokov vyššie.

Najväčší význam sa pripisuje metóde organizácie spoločnosti. Predstavuje stupeň organizácie, dezorganizácie či neorganizácie spoločnosti. Predstavuje rôzne inštitúcie zaoberajúce sa zisťovaním potrieb spoločnosti. Je to spôsob usporiadania spoločnosti.

Cox, Erlich, Rothman a Tropman rozlišujú tri základné metódy práce so spoločnosťou:

1. Lokálny rozvoj ako spôsob práce so spoločnosťou. Je založený na zaangažovaní čo najväčšieho počtu občanov na spoločenskom dianí. táto metóda využíva techniky ako je svojpomoc, vzdelávanie, dobrovoľníctvo...

2. Sociálne plánovanie, ktoré sa spája s riešením demografického vývoja, kriminality (hlavne mládeže), bytovej otázky, otázky verejného zdravia, tvorby a fungovania sociálneho poistenia.

3. Sociálne konanie orientované na sociálne akcie. Táto metóda je zameraná na reálne vytváranie podmienok na prežitie v súlade s medzinárodnými zásadami sociálnej spravodlivosti, demokracie a humanizmu. Ide o úsilie SPr zamerané na dosiahnutie základných noriem a ich presadenie do legislatívy.

5. Metóda sociálneho hodnotenia. Diagnostikovanie. Proces diagnostikovania. Schopnosti a vedomosti vyžadované od sociálneho pracovníka v procese diagnostikovania

Diagnostika vznikla ako nástroj poznávania ľudí v praktickej činnosti nástroj, na základe ktorého, posúdiť klienta, jeho spôsobilosť na výkon v povolaní, zhodnotiť jeho reálne limity v rôznych krízových situáciách, ako i jeho možnosti sebarealizácie v spoločnosti. Spočíva v získaní kľúčových informácií o sociálnych problémoch klienta a v ich zhodnotení.

Sociálne hodnotenie, diagnostikovanie je jednou z metód SP. Soc. diagnóza je výsledkom činnosti SPr, je výsledkom analýzy a syntézy čo najobjektívnejších informácií získaných o klientovi – posudky odborníkov z oblasti školstva, zdravotníctva, polície. Soc. diagnostikovanie predstavuje vlastne druhú etapu SP s klientom. Výsledky hodnotenia pomáhajú odhaľovať rezervy, možnosti klienta.

Soc. pracovník a klient spoločne zisťujú a hľadajú príčiny, v ktorých klient zlyhal – identifikujú problém. SPr zisťuje ako a prečo problém vznikol, zisťuje sociálne roly v ktorých klient zlyhal. Klient nie vždy vie pomenovať svoj problém. Tu soc. pracovník zistí, čím môže pomôcť. Je to etapa určenia, pomenovania problému, jeho rozsahu a analýza jeho príčin. 
Soc. diagnostikou rozumieme ucelený systém metód a postupov zameraných na získavanie a vyhodnocovanie informácií o klientovi s cieľom odhaliť príčiny, pre ktoré sa ocitol v sociálnej kolízii ako aj to, prečo klient nevie vzniknutú soc. kolíziu riešiť sám. 

Súčasťou soc. diagnostiky je aj správne odhaliť, čiže diagnostikovať očakávania klienta. Soc. diagnóza sa formuje od prvého kontaktu s klientom. Každá nová situácia dopĺňa informáciu o klientovi, čiže dopĺňa jeho diagnózu. Soc. diagnóza obsahuje aj informácie o silných stránkach osobnosti klienta, jeho slabostiach, o jeho motivácii...Hlavným cieľom sociálnej diagnostiky je stanovenie adekvátnych foriem pomoci klientovi.

Schopnosti a vedomosti SPr v procese diagnostikovania
Sociálny pracovník pre svoju prácu musí spĺňať kvalifikačné a osobnostné predpoklady. Ku kvalifikačným predpokladom patrí:

· stupeň vzdelania – bude požadované vysokoškolské Mgr. alebo Bc. 

· zameranie vzdelania – najvhodnejšie v odbore sociálna práca, resp. iné sociálne orientované smery ako napr. sociálna pedagogika, sociálna psychológia, sociológia atd.

· praktické skúsenosti.

Neodmysliteľnou súčasťou profesionality sociálneho pracovníka je jeho ďalšie vzdelávanie.

Ku osobnostným predpokladom, ktoré predurčujú jedinca na výkon tejto funkcie patrí:

· zrelá osobnosť, morálny status, sociálne zrelý (vyzretý aj po duševnej stránke posúdiť soc. situáciu) 

· empatický – nemoralizuje, nekarhá klienta

· vlastná dôstojnosť – nepripustiť vlastnú manipuláciu

· viera v človeka – človeka berieme takého aký je, Č má právo urobiť chybu, oľutovať ju a opraviť

· komunikatívny – schopnosť nadviazať komunikáciu s klientom

· dôveryhodný – klient mu musí dôverovať

· profesionálny – musí motivovať klienta, tým že ho presvedčí o tom, že mu chce pomôcť

· čestný, rozhodný

· nezaujatý – bez predsudkov

· poznatky z konkrétnej spoločnosti v ktorej sociálnu prácu vykonáva – poznať, rozumieť koncepcii spoločnosti, rešpektovať zákonné normy

6. Sociálne služby. Činnosti patriace do súboru sociálnych služieb. Formy sociálnych služieb, klasické a moderné formy sociálnych služieb. Cieľ sociálnej služby. Verejný a súkromný sektor, dobrovoľníci v sociálnych službách. Ekonomické aspekty sociálnych služieb.

Sociálna služba – pojem používaný v týchto súvislostiach:

-druh sociálnej starostlivosti poskytovanej konaním štátnej alebo obecnej inštitúcie v prospech inej osoby. 

- činnosti v prospech občanov poskytované súkromnoprávnou alebo verejnoprávnou inštitúciou priamo, alebo súkromnou inštitúciou za podpory štátnej inštitúcie

- ako sociálna práca (odborná činnosť profesionálnych pracovníkov) v prospech občanov v sociálnej núdzi.

Sociálne služby predstavujú špeciálny súbor činností zameraných na uspokojovanie individuálnych alebo kolektívnych potrieb, ktoré sa vykonávajú iným spôsobom ako prevodom materiálnych statkov. 

Záujem o soc. služby, ich profesionalizáciu vzrastal najmä začiatkom 20.storočia, kedy bol v r. 1928 v Paríži usporiadaný Medzinárodný kongres sociálnej služby. Išlo o prvý svetový kongres zameraný na sociálnu a zdravotnú starostlivosť. 

Do tohto súboru patria predovšetkým činnosti zamerané na:

· zabezpečovanie primeraných životných podmienok pre ľudí, ktorí svoju situáciu nevedia zvládnuť sami

· vytváranie vhodných podmienok, ktoré by bránili vzniku alebo nárastu negatívnych spoločenských javov

· vytváranie podporných aktivít, ktoré zamedzia nepriaznivému soc. vývinu jednotlivca, rodiny či spoločnosti

Formy sociálnych služieb

V priebehu historického vývoja sa postupne od najprirodzenejšej formy soc. služby, ktorou je opatrovateľská služba rozvinula celá škála soc. služieb, ktoré sa delia na klasické a moderné.

Klasické formy SS:

· opatrovateľská služba

· ústavná starostlivosť o chorých, starých a zdravotne postihnutých občanov

· sociálne poradenstvo - informuje občanov o možnostiach riešenia svojho problému

· spoločné stravovanie

· útulky pre bezdomovcov

Moderné formy SS:

· prepravná služba

· sociálna pôžička

· sociálne dôchodkové pripoistenie – cieľom je ľahšie zvládnutie ekonomickej situácie v starobe

· sociálnoprávna ochrana – ochrana práv, záujmov a potrieb osôb, zastupovanie pri súde, SPO detí

· pomoc v kríze – krízové centrá pre deti (nájdené, osirotené) a pre dospelých – linka dôvery.

· špecializované poradenstvo:

· preventívne alebo terapeutické (predmanželské poradne)

· rehabilitačné –postpenitenciárne poradenstvo a starostlivosť

· výchovné poradenstvo – pomoc pri voľbe povolania

· cielené poradenstvo – utečencom

· streetwork – soc. práca v prirodzenom prostredí klientov

Cieľ sociálnej služby

Cieľom SS je zabezpečenie a ochrana určitej úrovne kvality života všetkých občanov, ktoré sú vyjadrené v oficiálnej sociálnej politike štátu. 

Sociálne služby vykonáva:

1.Verejný sektor (štátny) – sociálne služby sú financované a riadené štátom, možno ich chápať ako prostriedok, pomocou ktorého štát uskutočňuje svoju politiku. Patria sem:

( služby potrebné na udržanie minimálnej životnej úrovne – ide o starostlivosť tvoriacu záchrannú sieť pre ľudí, ktorí sa nedokážu inak vyrovnať so svojou sociálnou situáciou (opatrovateľská služba, domov dôchodcov, detský domov, útulky)

( služby, ktorými štát vykonáva kontrolnú činnosť (SPO detí)

2.Súkromný sektor – sociálne služby, ktoré sú poskytované súkromnými osobami (PO, FO), môžu vznikať ako:

( alternatíva k štátnym službám (penzióny)

( doplnok s štátnym službám – ide o zavádzanie nových foriem služieb, ktoré štát neposkytuje alebo len vo vybraných lokalitách

3.Dobrovoľníctvo – je pestrý sektor, tvorený malými spolkami miestneho významu až po veľké organizácie s celoštátnym pôsobením (nadácie, OZ – chránené bývanie, prepravná služba). Dobrovoľníctvo pôsobí ako doplnková služba k službám zriaďovaným štátom. Dobrovoľníctvo je založené na osobnej motivácii a osobnom rozhodnutí.

Ekonomické aspekty SS

Sociálne služby sú :

( z pohľadu klienta významnou aktivitou, pretože mu pomáhajú zvládnuť mimoriadnu sociálnu situáciu, v ktorej sa ocitol,

( z pohľadu štátu ekonomicky nákladnou aktivitou.

Ekonomické kritériá často rozhodujú o zriadení či nezriadení určitej formy sociálnej služby (obce – opatrovateľská služba, spoločné stravovanie).

7. Opatrovateľská (asistenčná) služba ako špecifická forma sociálnej práce

· neinštitucionálna forma sociálnych služieb

· vykonáva sa v domácom prirodzenom prostredí občana

· ustanovuje § 15 zákona č. 195/1998 Z. z. o  sociálnej pomoci 

Opatrovateľskú službu možno poskytnúť: 

A) občanovi, ktorý pre svoj nepriaznivý zdravotný stav potrebuje pomoc inej osoby pri zabezpečovaní

1. nevyhnutných životných úkonov,

2. nevyhnutných prác v domácnosti alebo

3. kontaktu so spoločenským prostredím, najmä sprievodom, tlmočením v posunkovej reči pre nepočujúce osoby a predčítaním,

B) dieťaťu do skončenia povinnej školskej dochádzky, ak osobnú, celodennú a riadnu starostlivosť o dieťa nemôžu z vážnych dôvodov poskytovať alebo zabezpečiť rodičia alebo občan, ktorý prevzal takéto dieťa do starostlivosti nahrádzajúcej starostlivosť rodičov na základe rozhodnutia príslušného orgánu.

Vážne dôvody, pre ktoré nemožno poskytovať alebo zabezpečiť osobnú, celodennú a riadnu starostlivosť o dieťa, sú:

· choroba, úraz, kúpeľná liečba alebo úmrtie rodiča alebo občana, ktorý prevzal dieťa do starostlivosti nahrádzajúcej starostlivosť rodičov na základe rozhodnutia príslušného orgánu,

· pôrod matky alebo ženy, ktorá prevzala dieťa do starostlivosti nahrádzajúcej starostlivosť rodičov na základe rozhodnutia príslušného orgánu,

· nástup do práce z dôvodu vyčerpania podpory pri ošetrovaní člena rodiny, ak ide o osamelého rodiča 

Za osamelého občana sa považuje slobodná žena, ovdovená žena alebo rozvedená žena, slobodný muž, ovdovený muž alebo rozvedený muž, alebo žena a muž osamelí z iných vážnych dôvodov.

Nevyhnutné životné úkony, nevyhnutné práce v domácnosti a formy zabezpečenia kontaktu so spoločenským prostredím sú uvedené v prílohe č. 1.

Opatrovateľskú službu možno poskytovať aj vtedy, ak sa jednej matke

· súčasne narodili tri deti a viac detí alebo

· v priebehu dvoch rokov opakovane narodili dvojčatá.

Opatrovateľskú službu možno poskytovať do dovŕšenia troch rokov veku detí.

Za nepriaznivý zdravotný stav sa na účely tohto zákona považujú 

· invalidita podľa právoplatného rozhodnutia alebo posudku Sociálnej poisťovne, 

· choroba, porucha zdravia alebo zdravotné postihnutie  uznané príslušným ošetrujúcim lekárom.

Rozsah opatrovateľskej služby pri nepriaznivom zdravotnom stave občana, ktorý potrebuje pomoc inej osoby, určí obec na základe odporúčania zdravotníckeho oddelenia.

Podkladom na určenie rozsahu poskytovania opatrovateľskej služby môže byť aj posudok príslušného úradu práce, sociálnych vecí a rodiny.

Opatrovateľskú službu nemožno poskytovať občanovi, ktorému:

a) sa poskytuje peňažný príspevok na osobnú asistenciu alebo

b) sa poskytuje peňažný príspevok za opatrovanie alebo

c) je nariadená karanténa pre podozrenie z nákazy prenosnou chorobou a pri ochorení touto nákazou.

Obec podľa § 71 ods. 1 zákona č. 195/1998 o sociálnej pomoci 

· rozhoduje:

· poskytovaní opatrovateľskej služby 

· úhrade za túto službu

· povinnosti občana zaplatiť úhradu za opatrovateľskú službu, ktorá sa poskytla neprávom, bez úhrady alebo za nižšiu úhradu

· o povinnosti osôb (manžel, manželka, deti, rodičia) platiť úhradu za službu, ktorú poskytuje a o výške úhrady, ak nedôjde k dohode o úhrade s týmito osobami

· uzatvára zmluvu

· zabezpečovaní poskytovania opatrovateľskej služby subjektmi, ktoré poskytujú sociálnu pomoc alebo o zabezpečovaní poskytovania opatrovateľskej služby inými právnickými  osobami, ktoré majú oprávnenie poskytovať sociálne služby a ošetrovateľskú starostlivosť

· vykonáva poradenstvo  pri riešení rodinných a sociálnych problémov

· vyhľadáva občanov, ktorým je potrebné poskytnúť opatrovateľskú službu

· vedie evidenciu občanov, ktorým poskytuje opatrovateľskú službu

· uzatvára dohodu o úhrade za opatrovateľskú službu, ktorú poskytuje s osobami, ktoré majú voči klientovi vyživovaciu povinnosť

Rozhodovacia pôsobnosť obce je podľa zákona o soc. pomoci kvalifikovaná ako výkon samosprávnej pôsobnosti obce a nie ako prenesený výkon štátnej správy.

V konaní o OS je správnym orgánom starosta v súlade s ustanovením § 13 odsek 5 zákona č. 369/1990 Zb. o obecnom zriadení v znení neskorších predpisov.

Konanie vo veci OS sa začína na základe písomnej žiadosti, ústneho či telefonického podnetu o potrebe starostlivosti na príslušný orgán, ktorý vo veci môže konať. 

Žiadosť musí obsahovať 

· odporúčanie ošetrujúceho lekára

· potvrdenie o príjme – výmer o dôchodku, príjem klienta a osoby, ktoré sa spoločne posudzujú – manžel, manželka, deti

· potvrdenie o majetkových pomeroch

· vyhlásenie, že občanovi nie je priznaný príspevok za opatrovanie

Na konanie sa vzťahujú všeobecné predpisy o správnom konaní.

Šetrenie v domácnosti 

Sociálny pracovník prešetrí situáciu v domácnosti klienta a urobí záznam t. j. rodinnú anamnézu. Jej súčasťou je:

· zdravotná anamnéza – zdravotný stav klienta

· sociálna anamnéza – skutkový stav sociálnej situácie

· záverečné hodnotenie návrh riešenia, formy a rozsah sociálnych služieb, meno opatrovateľa a pracovný úväzok v percentách)

Na základe žiadosti je obec povinná vydať rozhodnutie o poskytnutí resp. neposkytnutí opatrovateľskej služby v závislosti od toho, či občan spĺňa hmotnoprávne podmienky pre poskytnutie opatrovateľskej služby.

Úhrada za opatrovateľskú službu

Spôsob určenia úhrady, výšku úhrady a spôsob platenia úhrady za opatrovateľskú službu upravuje všeobecne záväzné nariadenie obce.

Občan je povinný platiť úhradu za opatrovateľskú službu podľa príjmu a majetku. Čo sa považuje za príjem je upravené v ustanovení §3 a 4 zákone o životnom minime a čo sa považuje za majetok je v ustanovení § 9 zákona o sociálnej pomoci.

Občanovi nárok na poskytnutie OS vzniká právoplatným rozhodnutím obce o jej poskytovaní.

Obec OS odníme a zastaví jej poskytovanie 

· ak zistí, že soc. služba sa poskytla neprávom alebo

· poskytovanie soc. služby nie je ďalej účelné.

Odňať a zastaviť poskytovanie OS len z dôvodov ustanovených zákonom o sociálnej pomoci.

Kontrola OS

Povinnosťou sociálneho pracovníka je kontrolovať OS v domácnosti, či OS spĺňa svoj účel, či sa OS nezneužíva a či rozsah úkonov saturuje s potrebami opatrovaného. Rozsah úkonov na ktoré je klient odkázaný sa môže zmeniť pri zlepšení resp. zhoršení zdravotného stavu opatrovaného.

Financovanie OS

Do 31. 12. 2004 financovanie OS prostredníctvom účelovej dotácie príslušného úradu práce sociálnych vecí a rodiny.

Od 1. 1. 2005 bola uskutočnená fiškálna decentralizácia v rámci, ktorej sa posilnili daňové príjmy obce. Financovanie z dvoch zdrojov:

1. MF  - bola rozdelená a do rozpočtu všetkých obcí na počet občanov starších ako 62 rokov

2. z podielových daní 5% na každého občana staršieho ako 62 rokov

Na výkon samosprávnej pôsobnosti môžu obce využiť svoju vlastnú daňovú politiku prostredníctvom svojich poslancov a to v rámci zákona 582/2004 o miestnych daniach a o miestnom poplatku z komunálneho odpadu a drobných stavebných odpadov. Pokrývanie zákonných nárokov občanov, medzi ktoré patrí aj potreba opatrovateľskej služby, by mala byť pre každú obec prioritou, nakoľko sa nemôže zbaviť svojej zodpovednosti za poskytovanie opatrovateľskej služby.

Osobná asistencia

Občanovi s ťažkým zdravotným postihnutím, ktorý je podľa posudku odkázaný na osobnú asistenciu, možno poskytovať peňažný príspevok na osobnú asistenciu. Peňažný príspevok na osobnú asistenciu možno poskytovať najskôr od 6. roku veku dieťaťa do 65. roku veku občana. Možno poskytovať občanovi aj staršiemu ako 65 rokov, len ak je zamestnaný.
Peňažný príspevok na osobnú asistenciu nemožno poskytovať, ak osobnú asistenciu občanovi s ťažkým zdravotným postihnutím vykonáva manžel, manželka, rodičia alebo občan, ktorý prevzal dieťa do starostlivosti  nahrádzajúcej starostlivosť rodičov na základe rozhodnutia príslušného orgánu, alebo fyzická osoba, ktorú súd ustanovil za opatrovníka občana s ťažkým zdravotným postihnutím, deti, starí rodičia, vnuci, súrodenci, nevesta, zať ak ďalej nie je ustanovená inak.  /Za určitých podmienok môžu aj vymenované osoby – rozsah OA viac ako 14 hod. denne, NŽÚ./
Peňažný príspevok na osobnú asistenciu nemožno poskytovať občanovi s ťažkým zdravotným postihnutím, ktorému sa poskytuje starostlivosť v zariadení sociálnych služieb celoročne. /Možno poskytovať aj v ZSS, ak sa jedná o vzdelávacie aktivity mimo ZSS./
Osobná asistencia občanovi s ťažkým zdravotným postihnutím je zameraná na zmiernenie znevýhodnenia a na prekonanie znevýhodnenia v prístupe k veciam osobnej potreby a k stavbám občianskeho vybavenia, na umožnenie styku so spoločenským prostredím, na sprístupnenie informácií a na zabezpečenie nevyhnutných životných úkonov alebo nevyhnutných prác v domácnosti, ktoré tomuto občanovi poskytuje osobný asistent, prípadne osobní asistenti. 

Užívateľ osobnej asistencie sám určuje, kedy a akú pomoc potrebuje, a k tomu má k dispozícii osobných asistentov. Osobných asistentov si občan hľadá a vyberá sám.
Dôležité: Osobnou asistenciou sa podporuje nezávislosť občana s ťažkým zdravotným postihnutím, jeho pracovné, vzdelávacie, rodinné a občianske aktivity, ktoré smerujú k jeho spoločenskej integrácii. 

Integrácia – scelenie, zjednotenie. Plnohodnotné spolužitie zdravých a handicapovaných jedincov, ktoré umožňuje rešpektovanie individuálnych potrieb každého z nich v rôznych oblastiach života (vzdelanie, zamestnanie, voľný čas a pod). Postihnutí jedinci nadobúdajú dobré pracovné zručnosti ako, hodinári, obuvníci, maséri, telefonisti, ktoré im umožňujú integráciu v spoločnosti.

Občan, ktorý vykonáva osobnú asistenciu – osobný asistent, musí mať 18 rokov veku a spôsobilosť na právne úkony. 

Rozsah osobnej asistencie sa určuje na základe činností, ktoré si nemôže občan s ťažkým zdravotným postihnutím vykonať sám a počtu hodín, ktoré sú potrebné na vykonanie týchto činností. Počet hodín osobnej asistencie sa určuje na obdobie kalendárneho roka. Z takto uvedeného počtu hodín sa vypočíta rozsah priemernej osobnej asistencie na jeden deň, ktorý môže byť najviac 20 hodín. Osobný asistent môže vykonávať osobnú asistenciu najviac 10 hodín denne. 
Sadzba na jednu hodinu osobnej asistencie na účely výpočtu výšky peňažného príspevku na osobnú asistenciu je vo výške 55 Sk. 

Peňažný príspevok na osobnú asistenciu sa poskytuje vo výške, ktorá zodpovedá rozsahu osobnej asistencie určenej v slovenských korunách, ak príjem občana s ťažkým zdravotným postihnutím je nižší alebo sa rovná trojnásobku sumy životného minima /v súčasnosti 4.980,- Sk/. Peňažný príspevok na osobnú asistenciu sa občanovi s ťažkým zdravotným postihnutím neposkytuje, ak jeho majetok a úspory presahujú 800 000 Sk. Majetok občana s ťažkým zdravotným postihnutím sa preukazuje vyhlásením na osobitnom tlačive a úradne osvedčeným podpisom.

Peňažný príspevok na osobnú asistenciu sa vypláca mesačne podľa počtu hodín osobnej asistencie, ktoré osobný asistent odpracoval v predchádzajúcom mesiaci pre občana s ťažkým zdravotným postihnutím. Občan s ťažkým zdravotným postihnutím je povinný predložiť podklady za každý mesiac príslušnému orgánu na vyúčtovanie. Príslušný orgán vyplatí peňažný príspevok na osobnú asistenciu ťažko zdravotne postihnutému občanovi. 
Občan s ťažkým zdravotným postihnutím uzatvára s osobným asistentom zmluvu o výkone osobnej asistencie, podľa ktorej je osobný asistent povinný vykonávať osobnú asistenciu. Zmluva o výkone osobnej asistencie musí obsahovať najmä:

· druh vykonávaných činností podľa zoznamu činností uvedených v prílohe  č. 5 a rozsah vykonávaných činností,
· miesto vykonávaných činností,
· obdobie vykonávania osobnej asistencie,
· práva a povinnosti osobnej asistenta,
· odmenu a spôsob vyplácania odmeny,
· dôvody odstúpenia od zmluvy.
Občan s ťažkým zdravotným postihnutím je povinný jedno vyhotovenie zmluvy o výkone osobnej asistencie alebo jej kópiu predložiť príslušnému orgánu. 

8. Nadviazanie terapeutického vzťahu medzi klientom a sociálnym pracovníkom. Základné metódy a princípy

Jedným z najdôležitejších faktorov, ktorý ovplyvní úspešnosť práce s klientom je spôsob vzniku vzťahu klienta s SPr. Od prvého kontaktu záleží ako sa bude vyvíjať práca s klientom. Najoptimálnejšia je situácia, keď klient prichádza sám, pretože zvyčajne má ozajstný záujem o pomoc a je ochotný spolupracovať. Najdôležitejším momentom je vymedzenie podmienok spolupráce, jasné formulovanie problému a aj toho, čo klient od SPr očakáva. Je to vec dohody SPr a klienta, ktorá je väčšinou ústna. Základom práce s klientom je zber informácií o jeho osobe, o probléme, príčinách problému o soc. prostredí klienta...

Prvá návšteva u klienta – je väčšinou informačná, SPr zisťuje niektoré informácie potrebné na ďalšiu prácu s klientom. Dôležitou súčasťou návštevy je získavanie informácií z neverbálnych prejavov klienta – pohľad, gestikulácia, mimika, tón hlasu, rýchlosť reči....

SPr pri návšteve klienta vykonáva komplexné šetrenie, ktoré sa opiera o body:

1. Štruktúra rodiny – aký typ rodiny má klient, či je rodina úplná, neúplná, rozvrátená, kto ju tvorí, počet detí, celkový charakter rodiny.

2. Ekonomické pomery – príjmy klienta, náklady na domácnosť, náklady na zdravotnú starostlivosť, životná úroveň, sociálna odkázanosť.

3. Bytové pomery – kde klient býva, aká je domácnosť – udržiavaná, čistá, či deti majú vlastné lôžko a vytvorené podmienky na hru a učenie.

4. Zdravotné a hygienické pomery – zdravotný stav klienta a členov rodiny, duševné choroby, úrazy, dedičné poruchy, zdravotné postihnutia členov rodiny

5. Výchovné pomery – kto sa stará o deti, aký typ výchovy sa uplatňuje, výchovné problémy v rodine a ich riešenie, záujmy, prospech detí v škole, voľný čas.

6. Širšie prostredie klienta – soc. vzťahy s okolím, susedské vzťahy, príbuzenské vzťahy

7. Celkové hodnotenie – celkovo sa zhodnotí situácie klienta. Toto hodnotenie pomáha SPr v etape navrhovania soc. opatrení, terapie.

Základné metódy a princípy

Základnými metódami v tejto etape SP sú rozhovor a pozorovanie. V tejto etape SPr sa opiera o svoje komunikačné zručností, zapája klienta do rozhovoru a aktívne ho počúva. SPr zohráva úlohu komunikátora aj recipienta, kladie vždy iba jednu otázku. SPr pri prvom kontakte musí ovládať aj techniku topenia ľadov, čiže techniky na odstraňovanie prirodzených rozpakov, obáv na stane klienta. Základným princípom je vybudovanie dôvery vo vzťahu SPr – klient. Je dôležité hneď na začiatku spolupráce angažovať klienta na riešení jeho problému. 

9. Metódy sociálnej práce používané na úseku práce s konkrétnou cieľovou skupinou – detský klient, mladiství, dospelý jedinec, osoby vyššieho veku, rodina, nezamestnaní, osoby so zdravotným postihnutím, drogovo závisí, rómske spoločenstvo.

SP so skupinou predstavuje aktivity, ktoré sú časovo, tematicky a obsahovo limitované, ale v rámci tejto práce je možné použiť rôzne metódy práce.

Skupina predstavuje sociálne zoskupenie ľudí, ktoré sa vyznačuje kritériami členstva, vzájomnou interakciou členov, pocitom spolupatričnosti.

Cieľom SP so skupinou je rozvoj skupiny, rozvoj osobnosti členov skupiny, pomoc členom skupiny dosiahnuť ich individuálny cieľ spojený s ich prácou v skupine (vyriešiť ich problém).

Skupiny:

Primárne – malé, vzájomné vzťahy, pravidlá, poznajú sa

Sekundárne – osobne sa navzájom nepoznajú

Referenčné (funkčné) – skupiny ľudí s rovnakým problémom, podľa nej si človek vytvára postoje a hodnotí sa, identifikuje sa s ňou napr. kluby abstinujúcich alkoholikov, narkomanov, svojpomocné skupiny

Terapeutické – je skupina, ktorá má liečebnú funkciu, v soc. oblasti to znamená odstránenie sociálneho problému, ktorý majú členovia tejto skupiny.

Pri práci so skupinou uplatňujeme interdisplinárny prístup, t.j., že využívame poznatky iných vied ako je sociálna pedagogika, psychológia, liečebná pedagogika, sociológia, psychológia osobnosti.

V práci so skupinou používame:

- skupinovú psychoterapiu, ktorá využíva skupinovú dynamiku, pri ktorej sa vytvárajú vzťahy a interakcie medzi členmi skupiny a terapeutom a medzi členmi navzájom. Základnou formou tejto psychoterapie je skupinový rozhovor – diskusné skupinové sedenie. Medzi špeciálne zložky, formy a techniky skupinovej terapie je : 
a) psychodráma – skutočná modelová situácia

b) sociodráma – obsahovo orientovaná na spoločné konflikty a ich zvládnutie. Klient hrá sám seba

c) psychogymnastika – neverbálna forma – pacient cvičí

d) muzikoterapia – liečenie pôsobením hudby

e) projektívna arteterapia – liečebná metóda, ktorá využíva výtvarné prostriedky  k zobrazeniu problematiky

Základnou metódou skupinovej psychoterapie je skupinový rozhovor – diskusné skupinové sedenie. Pri práci v skupine SPr vystupuje v úlohe mediátora. Musí dopredu oznámiť pravidlá správania sa v skupine. 

Každý má právo vyjadriť svoj názor. 

Každý názor je obohatením pre skupinu,

Neexistujú správne a nesprávne názory a reakcie

Každý člen má právo klásť otázky inému členovi, vrátane vedúceho skupiny,

Treba vypočuť všetky názory, podnety a premýšľať o nich

Informácie získane v skupine sa nesmú používať mimo nej,

Každý člen má právo povedať nie, neviem, nechcem.

Ďalšími metódami, ktoré využíva skupinová sociálna práca sú:

Metóda biblioterapie – liečba pomocou kníh, písanie vlastných scenárov, príbehov, využíva sa pri málovravných klientoch.

Metóda hrania rolí (dramatoterapia) – klient hrá svoju rolu, ale aj iné roly 

Pracovná terapia – spoločná práca – mentálne postihnutí, závislí K – resocializačné zariadenia

Muzikoterapia – predstavy o hudbe, ich vizualizácia

Arteterapia – liečenie kresbou, pri rôznych vekových kategóriách, K má pomenovať kresbu

Brainstorming – členovia skupiny poskytujú svoje nápady bez hodnotenia, tie sa zapisujú a potom analyzujú, všetky nápady sú vítané.

Podľa toho, akí klienti tvoria terapeutickú skupinu SPr vyberá jednotlivé metódy práce s ňou.

Detský klient – arteterapia – detská kresba napovie o pocitoch dieťaťa, o tom čo sa deje v jeho rodine, činnostná skupinová psychoterapia – hra, 

Mladistvý klient – muzikoterapia, projektívna arteterapia (zobrazenie problematiky, delí sa na čas kreslenia a diskusiu), stretnutia, metóda hrania rolí (výmena role dieťa-rodič), brainstorming (mladý človek má vždy veľa nápadov, aj na riešenie svojej situácie, len ich treba objaviť), biblioterapia (rozhovor o prečítanej knihe). SPr hľadá metódy, ktoré by boli blízke mladému človeku, pri ktorých sa snaží pochopiť a vysvetliť svoje konanie.

Dospelý klient – rozhovor (umožňuje klientovi rozprávať o jeho živote, uvoľniť napätie, hodnotiť situácie po čase), aktívne sociálne učenie (učí klienta poznávať nedostatky svojej činnosti, využíva poznatky z predchádzajúcej činnosti, učí klienta korigovať seba samého k určitej orientácii), metóda hrania rolí (vedie k lepšiemu porozumeniu sebe samému).

Osoby vyššieho veku – môžeme ich rozdeliť do dvoch skupín: seniori žijúci v rodinnom prostredí a seniori žijúci v sociálnom zariadení. Pre prvú skupinu sú to rôzne aktivity v kluboch dôchodcov, univerzity tretieho veku, poznávaco-vzdelávacie zájazdy. Pre seniorov žijúcich v sociálnych zariadeniach sú to tvorivé činnosti zamerané na podporu jemnej motoriky, tréningové cvičenia pamäti. Pre obidve skupiny dôležitou metódou je rozhovor a aktívne počúvanie.

Rodina – rodinná psychoterapia, orientovaná na dysfunkčné rodiny. Ak rodina prestáva fungovať, prejaví sa to na vzťahu jej členov. Cieľom rodinnej terapie je analyzovať problém, poskytnúť pomoc a podporu. Efektívnou je tímová rodinná terapia, kde vzťahy medzi terapeutmi sa dostávajú do polohy vzťahov v rodine.

Nezamestnaný klient  – dôležité je, ako dlho je klient nezamestnaný. Hlavnou metódou pri skupine nezamestnaných je poradenstvo (systém poradenských činnosti), rozhovor.

Osoby so zdravotným postihnutím – základnými metódami je antidiskriminačný prístup, to znamená, že vo všetkých situáciách by mal mať porovnateľné možnosti ako zdravý človek a jeho integrácia do spoločnosti. 

Drogovo závislý klient – najčastejšie sa vyskytujúca závislosť je závislosť na alkohole. Socioterapia – je založená na využívaní podnetov z okolia klienta na riešenie jeho problému. Dáva klientovi možnosť vytvoriť si sociálne kontakty v jeho okolí. Táto metóda sa využíva pri doliečovaní závislých občanov (alkoholizmus, drogy) v socioterapeutických kluboch. Táto metóda predstavuje aj prácu so širšou rodinou klienta. Ďalšou metódou je pracovná terapia. Aktívne sociálne učenie (učí klienta poznávať nedostatky svojej činnosti, využíva poznatky z predchádzajúcej činnosti, učí klienta korigovať seba samého k určitej orientácii),

Rómske spoločenstvo – predstavuje komunitu s potrebou spoločenskej intervencie. Využívame metódy komunitnej SP – skupinová dynamika, rozhovory, verejná diskusia, brainstorming, besedy prostredníctvom masovokomunikačných prostriedkov. Dôležitá je prevencia v detstve, hygienické návyky, školská dochádzka. V dospelosti účelné hospodárenie s financiami, výchova detí, zodpovedné rodičovstvo, vedenie domácnosti.

10. Akceptácia, empatia a kongruencia v komunikácii s klientom (využitie empatie pri práci s klientom, význam kongruencie)

Akceptácia je schopnosť prijať človeka (klienta) takého aký je. Je neodmysliteľnou podmienkou efektívnej komunikácie s klientom. Ak klientovi nedôverujeme, podozrievame ho z klamania, ak spochybňujeme jeho problémy nemôžme vytvoriť s klientom dobrý poradenský vzťah. SPr by mal rešpektovať právo klienta na jeho názor, postoj. Každý človek môže prežívať veci inak ako iní ľudia. Akceptácia neznamená súhlas s klientom a jeho správaním, je to skôr pochopenie klienta bez toho, aby sme sa s ním stotožnili. 

Empatia je schopnosť vcítiť sa do pocitov a motívov konania inej osoby, vcítenie. Neznamená to úplné stotožnenie sa s klientom v oblasti prežívania. Napr. keď je klient depresívny, smutný, plačlivý SPr by sa mal vcítiť do jeho situácie, ale nemal by sám upadnúť do depresie a smútku, lebo jeho depresia by blokovala účinnú pomoc klientovi. Empatia je počúvanie aj videnie toho, čo klient prežíva. Treba si však overiť, či naozaj rozumieme tomu – spätnou väzbou, napr. chápem to, máte radosť.

Kongruencia predstavuje zhodu, zhodnosť. V prípade komunikácie ide o zhodu verbálnej a neverbálnej komunikácie. SPr vydáva svojou neverbálnou komunikáciou do prostredia signály či naozaj akceptuje klienta a empaticky sa vcítil do jeho situácie tak ako to hovorí. Keď sme kongruentní, tak v našom správaní sú vyjadrené naše vnútorné pocity a ostatní nás vnímajú tak, akí s skutočnosti sme. Otvorenosť a čestnosť SPr vedie k vytváraniu blízkeho vzťahu s klientom.

11. Metódy sociálnej práce s cieľovou skupinou, špecifiká sociálnej práce s gerontickou populáciou

SP so skupinou predstavuje aktivity, ktoré sú časovo, tematicky a obsahovo limitované, ale v rámci tejto práce je možné použiť rôzne metódy práce.

Skupina predstavuje sociálne zoskupenie ľudí, ktoré sa vyznačuje kritériami členstva, vzájomnou interakciou členov, pocitom spolupatričnosti.

Cieľom SP so skupinou je rozvoj skupiny, rozvoj osobnosti členov skupiny, pomoc členom skupiny dosiahnuť ich individuálny cieľ spojený s ich prácou v skupine (vyriešiť ich problém).

Skupiny:

Primárne – malé, vzájomné vzťahy, pravidlá, poznajú sa

Sekundárne – osobne sa navzájom nepoznajú

Referenčné (funkčné) – skupiny ľudí s rovnakým problémom, podľa nej si človek vytvára postoje a hodnotí sa, identifikuje sa s ňou napr. kluby abstinujúcich alkoholikov, narkomanov, svojpomocné skupiny

Terapeutické – je skupina, ktorá má liečebnú funkciu, v soc. oblasti to znamená odstránenie sociálneho problému, ktorý majú členovia tejto skupiny.

Pri práci so skupinou uplatňujeme interdisplinárny prístup, t.j., že využívame poznatky iných vied ako je sociálna pedagogika, psychológia, liečebná pedagogika, sociológia, psychológia osobnosti.

V práci so skupinou používame:

- skupinovú psychoterapiu, ktorá využíva skupinovú liečebnú dynamiku (je to súhrn všetkých procesov a zmien, ktoré sa odohrajú počas existencie a práce skupiny – cieľ, vedenie, štruktúra, pravidlá a normy, skupinové roly, kohézia a tenzia, vývoj skupiny). Pri nej sa vytvárajú vzťahy medzi terapeutom a členmi skupiny a medzi členmi skupiny navzájom.

- kolektívna alebo hromadná psychoterapia využíva iba pôsobenie terapeuta na členov skupiny, nevyužíva vzájomné vzťahy medzi členmi skupiny.
Základnou metódou skupinovej psychoterapie je skupinový rozhovor – diskusné skupinové sedenie. Pri práci v skupine SPr vystupuje v úlohe mediátora. Musí dopredu oznámiť pravidlá správania sa v skupine. 

vývinu jedinca.. V tomto období sa u človeka menia jeho biologické funkcie. Zmeny postihujú všetky sústavy človeka (pohybová, nervová, tráviaca, obehová, dýchacia, kožná, rozmnožovacia).

Gerontológia – náuka o starobe, veda o starnutí a prevencii starnutia, o skúmaní ľudského veku a procesu starnutia. Gerontos – gr. starý človek

Filozofia staroby – staroba je výsledkom procesu starnutia. Staroba je prirodzený proces završujúci biologický vývin človeka. Za starobu sa považuje vek nad 65 rokov Starnutie sa spája s poklesom funkcie orgánov a orgánových systémov. Rýchlosť týchto zmien je u jedincov odlišná. proces Starnutia sa prejavuje poklesom adaptačných mechanizmov (schopnosť učiť sa, motorické schopnosti). Starnutie predstavuje patologické procesy, ktoré prebiehajú v organizme, medicínske, finančné, ekonomické, psychologické problémy pre jedinca. 

Starnutie – nie je totožné s chorobou a nemožno mu zabrániť. Pokladá sa za všeobecný biologický jav. Starnutie populácie spôsobuje: znížená pôrodnosť, zlepšená zdravotná starostlivosť – predĺžil sa vek jedinca, nárast úmrtnosti mužov, zvyšuje sa vek vstupu do manželstva. Do r. 2020 sa geronti stanú nátlakovou skupinou. Vekové zloženie obyvateľstva:

· predproduktívny vek (0 – 15 rokov veku)

· produktívny vek (15 – 55 rokov veku)

· poproduktívny vek (nad 55 rokov veku)

Prioritou sociálnej práce vo všeobecnosti je nielen ochrana ľudského života, ale udržanie prijateľnej kvality života jedinca.

Kvalita života je súhrn objektívne i subjektívne posúditeľných stránok činností a vnemov človeka v jeho každodennom živote, v reálnom sociálnom priestore s konkrétnymi pravidlami vzájomného spolužitia, s reálnymi otázkami cieľa, zmyslu a údelu pozemského života (Balogová: Seniori str. 51). Kvalita života podmienená zdravím umožňuje dokumentovať výsledky starostlivosti zdravotnej i sociálnej. Kvalita života je podmienená sociálnym postavením aj ekonomickým zabezpečením. KŽ nie je životný štýl. Na hodnotenie kvalitatívnych stránok života používame indikátory:

· telesné (fyzické) zdravie – energia a únava, spánok a odpočinok, bolesť a diskomfort, mobilita, sebestačnosť. Sebestačnosť hodnotí Bartelov test nezávislosti, test podľa Katza

· psychické funkcie – prežívanie – emócie (pozitívne, negatívne), sebahodnotenie, myslenie, učenie, pamäť, pozornosť. Tieto funkcie hodnotí body-mentál test, test kognitívnych činností alebo funkcií.

· nezávislosť – jej úroveň

· sociálne vzťahy – na mikorúrovni (osobné), mezoúrovni (skupinové), makroúrovni (v širšom spoločenstve)

· prostredie – domov, financie – odvíja sa od nich sloboda človeka, zdroje informácií (výlety)

· spiritualita – osobné presvedčenie človeka

Gerontická populácia – 

môžeme ich rozdeliť do dvoch skupín:

1. seniori žijúci v rodinnom prostredí

2. seniori žijúci v sociálnom zariadení. 

Pre prvú skupinu metódami sú rôzne aktivity v kluboch dôchodcov, univerzity tretieho veku, poznávaco-vzdelávacie zájazdy. 

Pre seniorov žijúcich v sociálnych zariadeniach sú to tvorivé činnosti zamerané na podporu jemnej motoriky, tréningové cvičenia pamäti. Pre obidve skupiny dôležitou metódou je rozhovor a aktívne počúvanie.

12. Supervízia v sociálnej práci. Typy supervízie. Cieľ supervízie. Supervízia ako ochrana klienta, ako poradenstvo a ako preventívna činnosť v práci sociálneho pracovníka

Supervízia pochádza z latinčiny, super – vyššie, nad a visio znamená pohľad. Supervízia je postup na celkové zefektívnenie sociálnej práce. Je to metóda zvyšovania profesionálnej kompetencie sociálneho pracovníka a chráni klienta pred poškodzovaním, udržiava odborný status sociálnej práce. Supervízia je metóda profesionalizácie sociálnej práce. Vytvára priestor pre lepšie pochopenie vlastných rezerv v porozumení s klientom. Hľadá riešenia bez poučovania, bez vyjadrovania hodnotiacich súdov a odmietania.

Cieľom supervízie v sociálnej práci je 

· zlepšiť profesionalitu sociálneho pracovníka, 

· overiť si správnosť jeho postupov pri práci s klientom, 

· prevencia poškodzovania klientov

· zbieranie skúsenosti, nachádzanie iných možností riešenia problému. 

Predmetom supervízie je konkrétne praktické správanie sa a konanie sociálneho pracovníka. 

Typy supervízie:

· tútorská – orientovaná na vzdelávanie, pomáha začínajúcim pracovníkov osvojiť si základy práce s klientom

· vzťahová – pomáha zlepšiť vzťahy v skupine

· individuálna – s jednotlivcom. Spočíva v kontakte s jedným pracovníkom. Stretnutia sú plánované, časovo vymedzené s dohodnutým programom. Supervízor a supervidovaný spolupracujú na základe písomnej dohody. Je v nej stanovené čo bude predmetom supervízie a čo nie, pravidlá zaobchádzania s informáciami. 

· skupinová – s kolektívom, so skupinou. Pracovníci majú možnosť diskutovať v skupine o svojej práci, o pocitoch a vzťahoch, ktoré prežívajú pri práci. Cieľom je rozvoj jednotlivcov v skupine. Stretnutia sú plánované, časovo vymedzené s dohodnutým programom. Členovia skupiny sa môžu vzájomne podporovať, poskytovať si spätnú väzbu a učiť sa jeden od druhého.

· riadiaca – orientovaná na skvalitnenie práce podriadených

· interná – supervízor z vlastných pracovníkov

· externá – supervízor z vonku, mimo vlastného pracoviska

S ako ochrana klienta, ako poradenstvo a  preventívna činnosť v práci SPr

Vyhľadať pomoc supervízora je potrebné ak SPr v práci s klientom nevie ako ďalej, ak boli už vyčerpané vlastné možnosti riešenia, ak SPr si potrebuje overiť správnosť svojich postupov, ak SPr je deprimovaný prácou.

Supervíziu môžeme označiť ako druh poradenstva, kde učenie a vedenie prebieha naraz, supevidovaný sa radí so supervízorom. Supervízia vedie SPr k samostatnej práci a zároveň chráni klienta pred poškodením. Je účinnou prevenciou pred syndrómom vyhorenia. SPr často vyčerpáva každodenné stretávanie sa s problémami svojich klientov a majú pocit, že svoju prácu ďalej nezvládnu, resp. že u svojim klientom nemajú čo dať. Supervízia zbavuje SPr záťaže, resp. ukazuje mu cestu ako problém riešiť. Supervízia je spôsobom psychohygieny. Dobrá supervízia prináša nové informácie a nové podnety, vytvára dobrý vzťah medzi supervízorom a supervidovaným. Zlá supervízia prináša ponižovanie, kritizovanie, znevažovanie, zahanbovanie.

13. Dobrovoľníctvo v sociálnej práci. Minulosť, súčasnosť a budúcnosť dobrovoľníctva. Význam dobrovoľníctva pre súčasnú sociálnu prácu

Súčasnú spoločnosť môžeme rozdeliť na 3 sektory:

1. štátny sektor
2. súkromný sektor

3. neziskový, mimovládny sektor

Tretí sektor je formou súkromný, obsahom verejnoprospešný. Je tam, kde má štát medzery pri riešení problémov spoločnosti. Aktivizuje ľudí, rozvíja prirodzenú solidaritu, pomáha. S činnosťou tretieho sektoru je úzko späté dobrovoľníctvo. Dobrovoľníctvo je založené na osobnej motivácii a slobodnom rozhodnutí. Dobrovoľníctvo je druh prosociálneho správania sa. 

Dobrovoľník je človek, ktorý sa slobodne rozhodol venovať svoj čas, znalosti, skúsenosti nejakej činnosti, ktorú pokladá za prospešnú. Túto činnosť vykonáva v prospech druhých bez nároku na odmenu. 

Minulosť. Dobrovoľnícka práca je prítomná v celej histórii ľudstva. Podstatou je nezištná pomoc tým, ktorí ju potrebujú. Ide o pomoc starým, chudobným, sirotám a chorým. Podstata dobrovoľníctva má korene v kresťanstve, vychádza z pomoci blížnemu a nabáda ľudí k dobročinnosti. V minulosti túto dobročinnosti vykonávali rehoľné rády, ktoré zasvätili život pomoci iným. Obce a mestá mali povinnosť starať sa o siroty, chudobných a starých v obci. Základná pomoc pozostávala z poskytovania prístrešia a stravy. Väčší rozvoj dobrovoľníctvo zaznamenáva v období rozvoja industrializácie, kedy vzrastá počet ľudí žijúcich v nedôstojných podmienkach. V 19. storočí vznikajú nemocnice, sirotince domy pre starých a chorých, ktorých činnosť sa opiera o prácu dobrovoľníkov. Najstaršou organizáciou, ktorá vznikla v tomto období je Červený kríž (1863 v Ženeve), československý Červený kríž vznikol v r. 1919.

Súčasnosť. Vo vyspelých demokratických krajinách patrí zapájanie sa občanov do dobrovoľníckych aktivít k bežným javom. Na Slovensku sa o dobrovoľníctva začína hovoriť až po r. 1989. OSN vyhlásila rok 2001 za Medzinárodný rok dobrovoľníkov a 5. december za Medzinárodný deň dobrovoľníkov. Dobrovoľníci poskytujú veľký rozsah sociálnych služieb a zameriavajú sa na všetky úseky sociálnej práce od detí po prácu v hospicoch. Dobrovoľnícke, prosociálne správanie sa spája s pojmami ako:

· spolupráca

· delenie sa – predpokladá, že človek nie je závislý na všetkom čo má. Je to schopnosť zriecť sa niečoho v prospech druhej osoby.

· pomoc – nezištná, odhliada od prípadného zisku

· darovanie – týka sa peňažných i nepeňažných darov určených priamo občanom, ktorí pomoc potrebujú.

Dobrovoľníctvo zahŕňa nielen činnosť na miestnej a národnej úrovni, ale aj medzinárodné programy. Dobrovoľníci zohrávajú úlohu v humanitárnych programoch OSN – zvyšovanie gramotnosti, ochrana ľudských práv, ochrana životného prostredia.

Dobrovoľníctvo funguje na dvoch úrovniach:

· neorganizované – zamerané na blízke okolie, môže tu použiť termín susedská výpomoc

· organizované – verejnoprospešné, je založené na neziskových organizáciách (nadácie, občianske združenia)

Prevažná časť dobrovoľníkov pracuje v organizáciách soc. starostlivosti – charitatívne organizácie, svojpomocné skupiny. Oblasti dobrovoľníctva:

· pomoc ľuďom v núdzi

· pomoc nemocniciam, zdravotníckym zariadeniam

· podpora školstva a vzdelávania

· rozvoj obcí 

· ochrana životného prostredia

· ochrana ľudských práv

· podpora športovej činnosti

· podpora kultúry a umeleckej činnosti. 

Budúcnosť. Dobrovoľnícka práca u nás nie je ošetrená žiadnou legislatívnou normou. Pojem dobrovoľníctva sa v našom právnom systéme nachádza iba v brannom zákone. Za nezamestnaného dobrovoľníka nemôže platiť dobrovoľnícka organizácia poistné odvody do poistných fondov. V súčasnosti dobrovoľníci pracujú prevažne v mimovládnych organizáciách. Na Slovensku neexistujú legislatívne ráme pre výkon práce dobrovoľníka, a tak sa štátne organizácie obávajú s nimi pracovať. Nevstupujú do pracovnoprávneho vzťahu, ale iba do občiansko-právneho vzťahu (možno ho upraviť príkaznou zmluvou, zmluvou o dielo alebo inominátnou (nepomenovanou) zmluvou. Bolo by vhodné, aby v budúcnosti dobrovoľnícka práca mala oporu aj v našich legislatívnych normách.

Význam dobrovoľníctva. Tento druh práce zvyšuje kvalitu života v rôznych oblastiach spoločnosti a môže prispieť k dosiahnutiu pozitívnych zmien pri riešení spoločenských problémov. Dobrovoľníctvo prebúdza v mladých ľuďoch túžbu byť lepším, skúsenosti z dobrovoľníctva im pomáhajú dozrievať. Dobrovoľníci dokazujú, že spojením síl je možné urobiť svet lepším.

14. Fundraising, základné pojmy a financovanie v sociálnej práci

Fundraising je profesionálna, cielená, organizačne i časovo premyslená činnosť zameraná na vyhľadávanie sponzorov a získavanie finančných prostriedkov určených na podporu verejne prospešnej alebo dobročinnej činnosti. Je to dlhodobý proces, ktorý začína efektívnym plánovaním a končí podrobným zhodnotením. Človek, ktorý je v organizácii zodpovedný za fundraising sa nazýva fundraisor.

Financovanie sociálnej sféry je vždy spojné s prerozdelením prostriedkov, ide o prostriedky vyprodukované inou než sociálnou činnosťou. To znamená, že niekto – štát, obec, darca prerozdeľuje, resp. považuje za účelné zaplatiť zlepšenie kvality života klientov SP. 

Financovanie v sociálnej práci delíme na:

· nárokové financovanie – formou dotácie zo štátneho alebo obecného rozpočtu. Organizácia má nárok na pridelenie finančných prostriedkov – normatív. 

· nenárokové financovanie – grantové financovanie – neexistuje právny nárok na pridelenie finančných prostriedkov. Organizácie podávajú formou projektov žiadosti o pridelenie finančných prostriedkov podľa pravidiel, ktoré sú zadané tým, kto grant poskytuje (ministerstvo, obec, nadácia). Grantové financovanie vzniklo v období transformácie ekonomiky, v súčasnosti je veľký rozvoj tohto financovania.

· príspevkové financovanie – spoluúčasť klientov, členské príspevky.

Ďalšími zdrojmi financovania najmä mimovládnych organizácií sú: 2 % dane FO a PO (od r. 2004), samofinancovanie, lotéria, súťaže, benefičné akcie, verejné zbierky, sponzorské dary (finančná alebo nefinančná podpora, alebo služba bez nároku na odmenu).

15. Projekt a jeho hlavné časti: problém, ciele projektu, postup realizácie, hodnotenie a rozpočet

Projekt môžeme chápať ako plán činnosti organizácie, ktorá má presne definovaný:

· problém, ktorý rieši

· ciele

· spôsob riešenia – postup

· má svoj časovo ohraničený začiatok a koniec

· formou rozpočtu vyjadrené plánované náklady

Grant je poskytnutie finančných prostriedkom na základe projektu, či grantovej žiadosti. Grant nie je predmetom zdanenia ani DPH. z daňového hľadiska ide o dar alebo finančný príspevok. 

Grantová žiadosť je žiadosť o poskytnutie finančného príspevku formou grantu. Je to plán organizácie na riešenie určitého problému. Okrem charakteristiky problému obsahuje ciele, postup, hodnotenie a rozpočet – to všetko sú základné časti projektu.

Aby sme projekt previedli na grantovú žiadosť musíme ho doplniť o ďalšie súčasti:

· sprievodný list – názov projektu, základný cieľ, požadovaná suma, podpísaný konateľom

· súhrn projektu – informácie o žiadateľovi: obchodné meno, adresa, štatutárny zástupca, kontaktná osoba zodpovedá za projekt názov projektu, miesto realizácie, ciele projektu, časový predpoklad realizácie, 

· resumé organizácie – je to prehlásenie, ktoré ukazuje kvalifikáciu organizácie na to, aby bola vhodným uchádzačom o grantové prostriedky, predstavíme organizáciu, ľudí, ktorí v nej pracujú,

· stručný náčrt financovania v budúcnosti – plán ako budú aktivity ďalej financované po skončení grantového obdobia

· prílohy – podrobný popis projektu, rozpočet projektu, štatút organizácie, zriaďovacia listina, potvrdenie daňového úradu o zaplatení dane, podpisové vzory, pridelenie IČO

Plánovanie projektu

Predtým, ako pristúpime k písaniu samotného projektu, treba projekt dobre naplánovať. Základné časti projektu:

· definícia problému

· ciele projektu

· postup riešenia

· spôsob a plán hodnotenia

· rozpočet projektu

Plán projektu je vopred stanovený priebeh činnosti v danom prostredí a situácii. Pri každom projekte by mal byť manažér projektu. Počas plánovania musíme dopodrobna rozobrať všetky náležité časti projektu.

Problém – je vyhlásenie, ktoré vysvetľuje kritické podmienky alebo sociálnu núdzu, ktorá sa týka určitých ľudí na špecifickom mieste a v špecifickom čase. Problém je medzera medzi súčasným a želaným stavom. Takýmto problémom môžu byť bezdomovci, obete domáceho násilia, ľudia so zdravotným postihom, starí ľudia. Poskytovateľ grantu chce vedieť prečo a načo potrebujeme príspevok.

Pomocné otázky na zmapovanie problému:

· aký problém projekt rieši? – čo nie je v poriadku

· koho sa problém týka? – akých ľudí

· kedy sa problém objavil?

· ako sa problém prejavuje?

· prečo problém vznikol?

· čo by sa stalo, ak by sa problém neriešil?

Ciele – konkrétne. Cieľ je vymedzený úžitok z projektu pre určitých ľudí. Ciele hovoria o predpokladaných zmenách v cieľovej skupine:

· čo chceme dosiahnuť, čo sa zmení, kto sa zmení

· ako to chceme dosiahnuť, kedy sa to zmení

· kto bude mať úžitok z dosiahnutých zmien

Hlavný cieľ musí spĺňať kritéria SMART:

· S (specific) – špecifický

· M (measurable) – merateľný

· A (assignable) – prideliteľný

· R (ralistic) – realistický

· T (time relataed) – zasadený do časového rámca, časovo ohraničený

Postup realizácie – naplánovanie všetkých úloh, ktokov, ktoré umožnia uskutočniť zmenu definovanú v cieli. Postup je časť, ktorá zabezpečí premenu vstupov na plánované výstupy. Základné prvky:

· úlohy a podúlohy,

· zdroje, zodpovednosť personálu

· začiatočný a konečný dátum

Postup je časový plán realizácie jednotlivých činností. Je dobre ho uviesť v stĺpcovom diagrame (Ganttov diagram) – činnosť, časový úsek, zodpovednosť. Otázky, ktoré treba zodpovedať pri postupe:

· čo budeme robiť

· kde to budeme robiť

· ako to budeme robiť

· kedy to budeme robiť

· aké výsledky prinesú jednotlivé činnosti

· aké zdroje budeme potrebovať na realizáciu

· ako budú úlohy monitorované, sledované

Hodnotenie (evaluácia) – je proces, pri ktorom posudzujeme efektivitu využitia grantových peňazí. Hodnotenie je interné – hodnotí projektový tím, externé – hodnotí poskytovateľ grantu. Formy hodnotenia: dotazník, test, posudky odborníkov, štatistiky.

Rozpočet – predstavuje objem peňazí, ktoré budeme vynakladať na splnenie projektu (cieľa). Rozpočet predstavuje predpokladané výnosy a náklady.

Náklady:
1. Osobné – mzdy a platy




        sociálne dávky a odvody 




        poradenské a zmluvné služby 



2. Neosobné náklady – technické vybavenie, nájom, energie






  kancelárske potreby






  cestovné, ubytovanie.

16. Sociálnoprávna ochrana. Sociálna ochrana, právna ochrana, definícia SPO detí, čo zabezpečuje, predmet SPO detí, úrovne porušovania práv a právnom chránených záujmov detí

Ochrana – starostlivosť o odvrátenie nebezpečenstva, škodlivých vplyvov a javov.

Sociálna ochrana (spoločenská ochrana) – je spôsob starostlivosti o zabezpečenie všetkých podmienok pre život, prirodzený rozvoj, riadnu výchovu a ochranu oprávnených záujmov, vrátane ochrany majetku dieťaťa. Pramene sociálnej ochrany: - etické normy , spoločenské zvyklosti.

Právna ochrana – je súhrn štátom ustanovených záväzných noriem na zabezpečenie detí a mládeže v ich zdravom fyzickom i psychickom vývoji, ako aj právne normy vzťahujúce sa na hmotné zabezpečenie dieťaťa a mládeže, ako aj na ich ochranu pre porušovaním týchto noriem. Pramene právnej ochrany: - legislatívne normy konkrétneho štátu, u nás sú to: Ústava SR, zákon o rodine 36/2005, občiansky zákonník, zákon o SPO detí a soc. kuratele 305/2005, trestný zákon č. 300/2005, medzinárodné dokumenty – deklarácie, zmluvy, dohody....

Rozsah poskytovania SPO:

· pre dieťa, ktoré:

· má na území SR trvalý pobyt, prechodný pobyt...

· je občan SR a nachádza sa na v inom štáte,

· maloletý bez sprievodu,

· je mladistvý podľa osobitného predpisu 

· pre „mladého dospelého“ s obvyklým pobytom 

· pre plnoletú fyzickú osobu, ktorá má na území  SR obvyklý pobyt 

Sociálnoprávna ochrana detí a mládeže je činnosť zameraná na predchádzanie vzniku nežiaducich situácií v živote detí a mládeže, riešenie problémov spojených s týmito nežiaducimi situáciami, ako aj odstraňovanie ich následkov. Nežiaduce situácie sú, keď dochádza k ohrozeniu dieťaťa, porušeniu jeho práv, či záujmov.

SPO detí je súbor opatrení na zabezpečenie:

· ochrany dieťaťa, ktorá je nevyhnutná pre jeho blaho

· výchovy a všestranného vývinu dieťaťa v jeho prirodzenom rodinnom prostredí a

· náhradného prostredia dieťaťu, ktoré nemôže byť vychovávané vo vlastnej rodine.

Predmet SPO detí

· Každé dieťa jednotlivo a deti ako spoločenská minorita. Pričom dieťaťom sa rozumie každá ľudská bytosť mladšia ako 18 rokov, pokiaľ podľa právneho poriadku, ktorý sa na dieťa vzťahuje nie je plnoletosť dosiahnutá skôr.

· všetky právne normy, medzinárodné – vyhlásenia, deklarácie, zmluvy zoberajúce sa problematikou ochrany práv dieťaťa platné v danej krajine.

· činnosti, ktoré majú viesť k predchádzaniu príčin vzniku ohrozenia dieťaťa, alebo k narušeniu jeho výchovy a tiež činnosti napomáhajúce rodine dieťaťa k plneniu jej povinnosti voči dieťaťu.

· prostredie, v ktorom dieťa žije – rodina, resp. jej náhradné formy, vrátane nariadenej inštitucionálnej výchovy, škola, ale tiež aj jeho životné prostredie (znečisťovanie ovzdušia, vojnové konflikty, živelné katastrofy), ktoré tiež pôsobí pri vývoji dieťaťa.

· činnosti, ktoré vykonávajú profesionálni i dobrovoľní pracovníci v záujme presadenia a ochrany práv a povinnosti dieťaťa, metódy ich práce, prístup k detskému klientovi.

Úrovne porušovania práv a právom chránených záujmov detí

Na makroúrovni, teda v celospoločenskom pôsobení môže ísť o:

· nedostatočne spracovanú legislatívnu na ochranu osobnosti dieťaťa, jeho práv a právom chránených záujmov,

· diskriminačné postavenie nedospelých členov vo vnútri spoločnosti

· neprimeranú spoločenskú atmosféru, ktorá spočíva napr. vo zvýšenom výskyte násilia v masovokomunikačných prostriedkoch, v ľahkej dostupnosti alkoholových, tabakových a iných výrobkov nevhodných pre deti a mládež a pod.

· nedostatok zariadení prvého kontaktu pre deti a mládež, ale tiež pre rodičov,

· rasizmus a rôzne formy náboženskej, politickej alebo spoločenskej neznášanlivosti,

· segregácia určitej skupiny detí,

· extrémna chudoba a iné

Na mezoúrovni, teda v komunitnom systéme môže ísť najmä o:

· rôzne formy spoločenského vytesňovania dieťaťa, alebo aj celej rodiny (napr. rómske rodiny, rodiny migrantov a pod.

· nežiaduce situácie viažuce sa na inštitúcie, napr. pri pobyte dieťaťa v nemocnici

· rôzne prejavy šikanovania

· nevhodná spoločenská klíma, t.j. mesto, región s vysokým výskytom asociálneho správania, napr. narastajúci trend páchania trestnej činnosti, prostitúcie

· školskú segregáciu

Na mikorúrovni môžu nežiaduce situácie vznikať buď priamo v samotnej rodine dieťaťa alebo v rámci vrstovníckych či kamarátskych skupín. Podľa miesta, kde k ich vzniku prichádza môžeme hovoriť o:

· zanedbávaní základnej starostlivosti o dieťa,

· opustení dieťaťa,

· rôznych formách zneužívania dieťaťa, vrátane sexuálneho zneužívania dieťaťa,

· rôznych formách psychického, či fyzického násilia dieťaťa

· kamarátoch

SPO teda spočíva:

· vo vytvorení takých podmienok na mikro, mezo i mikroúrovni, ktoré zabezpečia pre všetky deti možnosti optimálneho fyzického i psychického vývoja

· v rozšírení SPO aj na rodinu dieťaťa a to vrátane všetkých foriem náhradnej rodiny

17. Legislatívny rámec sociálnoprávnej ochrany detí. právne postavenie detí, prístup k právam dieťaťa, právne normy na ochranu detí: Ústava SR..., medzinárodné dokument: Dohovor o právach dieťaťa... UNICEF

Právne postavenie detí, prístup k právam dieťaťa

Právnemu postaveniu dieťaťa v štáte a rodine sa v súčasnom práve venuje značná pozornosť. Deti majú odlišné psychické i fyzické potreby ako dospelí. Napriek tomu, že dieťa je na dospelých určité obdobie svojho života závislé, je členom spoločnosti a má určité práva a povinnosti. Je neprístupné nazerať na dieťa ako na bezprávneho jedinca. V súčasnosti existuje dvojaký prístup k právam dieťaťa vo svete a to: paternalistický a liberálny prístup.
Paternalistický prístup pokladá dieťa za nesvojprávne, poskytuje mu ochranu a vo väčšej alebo menšej miere dieťa kontroluje. Teda štát diktuje dieťaťu, ale aj jeho rodičom čo sa smie a čo sa nesmie. Štát určuje priestor a podmienky, za ktorých je ochotný postarať sa o nich. 

Liberálny prístup stavia dieťa na úroveň dospelých členov spoločnosti. Priznáva dieťaťu všetky práva aké majú dospelí, bez ohľadu na možnosť realizácie priznaných práv dieťaťom. 

Ale aj zástancovia tohto liberálneho prístupu k právam dieťaťa uznávajú, že napriek proklamovanej rovnosti v právach, dieťa potrebuje zvláštnu ochranu práve za účelom naplnenia týchto práv. 

Základný postoj štátu k dieťaťu sa premieta do konkrétnych právnych noriem platných v danej spoločnosti vrátane implementácie medzinárodných právnych noriem.

Právne normy na ochranu detí

Ústava SR

- vyjadruje ochranný status detí a mladistvých tradične v oblasti politických, hospodárskych, sociálnych a kultúrnych práv. 

Je základným prameňom, od ktorého sa odvíjajú všetky naše právne normy. Základné práva a slobody sa zaručujú na území SR všetkým bez ohľadu na pohlavie, rasu, farbu pleti vieru a náboženstvo, politické či iné zmýšľanie, národný alebo sociálny pôvod, príslušnosť k národnosti alebo etnickej skupine, majetok, rod alebo postavenie. 

Miera realizácie práv dieťaťa v konkrétnom štáte závisí na miere a úrovni realizácie všeobecných ľudských práv v spoločnosti. Čím širší základ ľudských práv garantuje štát dospelým členom spoločnosti, tým je väčší predpoklad aj rozvoja práv dieťaťa. Garantom práv dieťaťa je štát, ale realizácia týchto práv prináleží rodičom, alebo zákonným zástupcom dieťaťa.

Ďalšími právnymi normami na realizáciu SPO sú:

· Zákon o rodine č. 36/2005,

· Trestný zákon č. 300/2005

· Zákon o SPO detí a sociálnej kuratele 305/2005,

· Zákon o pestúnskej starostlivosti

· Zákon o sociálnej pomoci č. 195/1998

· Občiansky zákon

Do legislatívneho rámca SPO detí a mládeže patria aj medzinárodné dokumenty dotýkajúce sa práv detí a mládeže, ktoré delíme na dve skupiny:

1. medzinárodné dokumenty, ktoré SR ratifikovala, a ktoré sa stali súčasťou jej právneho systému

2. medzinárodné dokumenty, ktoré SR neratifikovala. Tieto dokumenty zahŕňame do legislatívneho rámca SPO preto, že ich štúdiom a žiadosťou o ich realizáciu v SR rozširujeme a upevňujeme rozsah SPO dieťaťa

Po prvý raz sa medzinárodné spoločenstvo zaoberalo právami dieťaťa v r. 1924 v tzv. Ženevskej deklarácii práv dieťaťa. Neskôr, vychádzajúc zo Všeobecnej deklarácie ľudských práv bola Valným zhromaždením OSN prijatá Deklarácia práv dieťaťa (20.11.1959), kde sa uvádza, že dieťa pre svoju telesnú a duševnú nezrelosť potrebuje osobitné záruky, starostlivosť a zodpovedajúcu právnu ochranu pred narodením aj po ňom. 

V r. 1989 bol prijatý Dohovor o právach dieťaťa, ktorý podpísalo viac ako 150 členských štátov OSN. SR sa pripojila k Dohovoru o právach dieťaťa svojim podpisom v r. 1990. V dohovore sa uvádza, že štát je povinný zabezpečiť ochranu práv každého dieťaťa, ktoré sa nachádza pod jeho jurisdikciou bez akejkoľvek diskriminácie. K základným právam dieťaťa podľa Dohovoru patrí:

· právo na život, na jeho zachovanie a osobný rozvoj

· právo na meno, štátnu príslušnosť, právo poznať svojich rodičov,

· právo na starostlivosť rodičov, na život vo vlastnej rodine, 

· právo na slobodu prejavu

· právo na ochranu pred nezákonnými útokmi na jeho česť a povesť

· dieťa bez svojho rodinného prostredia má právo na osobitnú ochranu a pomoc zo strany štátu, má právo na náhradnú rodinnú starostlivosť

V súčasnosti sa spomínajú tzv. ľudské práva 3. generácie, ku ktorým patria napr.:

· požiadavka zdravého životného prostredia,

· zachovanie trvalého mieru

· právo národov na sebaurčenie

· ochrana národnostných menšín,

· odzbrojenie atď.

Dohovor sa stále rozširuje ďalšími aktivitami, ktoré vyvíja napr. WHO, ILO (M.org.práce).

UNICEF (United Nations International Children‘s Emergency Fund). 
· Detský fond OSN – zameraný na pomoc deťom 

· založený v r.1946 na pomoc deťom v dôsledku II. svetovej vojny

Ciele a poslanie
· dôstojný a bezpečný život detí, ochrana detí, ktoré sa stali obeťami vojny, prírodných nešťastí, extrémnej chudoby

· znížiť detskú chorobnosť a úmrtnosť

· význam vzdelania dievčat aj chlapcov

· uplatňovanie Dohovoru o právach dieťaťa v praxi

· verejné zbierky, predaj pohľadníc UNICEF na financovanie projektov 

· v SR od r. 1993, Slovenský výbor pre UNICEF sídli v Bratislave

Projekty UNICEF
Baby Friendly Hospital = Nemocnice priateľské deťom

· iniciatíva na prospech novorodencov, dojčiat

· dojčenie ako najúčinnejšia prevencia chorobnosti 

· pomoc a empatia voči rodičke, 

· priateľské nemocničné prostredie

· plaketa BFH a označenie „Baby Friendly“ 
Škola priateľská deťom = Vzdelanie pre rozvoj

· výchova k tolerancii, multikulturalite, zodpovednosti

· doplnenie učebných osnov o problematiku práv dieťaťa

· informácie o živote detí z iných krajín

· zvýšenie účasti v občianskych aktivitách

18. Metódy sociálnej práce používané v oblasti SPO detí. Základné vedomosti a predpoklady SPr pracujúceho na oddelení SPO detí, špecifické metódy z tejto oblasti zameranej na človeka: metóda izolácie, metódy posilňujúce odolnosť dieťaťa, metódy ochranné, metódy rekonštrukčné, metóda zážitková, metódy intervenčné, metódy situačné – study case, metódy inscenačné, metódy exemplifikácie, metódy zmeny postojov

Základnými vedomosťami, ktoré by mal SPr vedieť sú informácie z oblasti práva, psychológie, pedagogiky, etopédie. Nadstavbový stupeň tvoria vedomosti a zručnosti nevyhnutné pre prácu s klientom ako komunikácia, empatia. Tretí stupeň, ktorý by mal SPr zvládnuť je aplikácia teoretických poznatkov v praxi a vlastný výkon SPO deti.

SPr pracujúci na úseku SPO detí a mládeže musí ovládať základné vedomosti z:

· psychológie a patopsychológie dieťaťa

· práva

· problematiky rodiny

Popri týchto predpokladoch musí ovládať špecifické metódy a techniky práce s deťmi a mládežou. Na úseku SPO detí sa používajú okrem základných metód (rozhovor, pozorovanie, dotazník) aj špecifické metódy práce:

1. Metóda izolácie – Cieľ tejto metódy vyplýva z názvu, izolovať dieťa od niečoho. Ide o izoláciu dieťaťa od nevhodného pôsobenia jeho sociálneho prostredia. Táto metóda sa uplatňuje pri:

· nevhodnom rodinnom prostredí

· pri poruchách správania klienta

· pri trestnej činnosti samotným klientom, alebo osobami v jeho bezprostrednej blízkosti

· cieľom je izolovať dieťa od niečoho, zabránenie v kontakte s určitým okruhom osôb, 

· izolovanie maloletého alebo mladistvého od nevhodného pôsobenia jeho sociálneho prostredia (nevhodné rodinné prostredie, poruchy správania klienta, páchanie trestnej činnosti...)

· dva druhy: 

a) izolácia dieťaťa, ktorej cieľom je zmena výchovného prostredia z dôvodu zlej, alebo nedostatočnej starostlivosti v rodine dieťaťa (SPO – ohrozené deti) Izolácia dieťaťa, najmä vo vzťahu k rodičom musí byť podložená súdnym rozhodnutím.

b) izolácia dieťaťa v nadväznosti na poruchy správania až delikvenciu klienta (SK - narušené deti)

Metóda izolácie má pôsobiť nielen na dieťa, ale aj na rodinu. Prerušením prirodzeného kontaktu rodiča s dieťaťom sa sleduje zmena v sociálnom správaní dieťaťa ale aj zmena správania sa zodpovednej dospelej osoby k dieťaťu.

2. Metódy posilňujúce odolnosť dieťaťa

· dieťa nie je izolované od vplyvov domova, ale zostáva doma a je vedené k odolnosti voči zlému vplyvu prostredia – priama dohoda, útecha, prognózovanie, príprava na zvládanie situácií...

· metóda postupných krokov – dieťa postupne, začínajúc od najjednoduchších úkonov sleduje zmenu vlastného správania, napr. každý deň sa pripravím do školy, pôjdem do školy aj keď mi rodičia dajú ospravedlnenku, v prípade hádky sa budem hrať s mladšími súrodencami

· metóda založená na racionalizácii správania sa dieťaťa, na prevzatí zodpovednosti za vlastný vývoj, predpokladá častý, možno každodenný kontakt so sociálnym pracovníkom – ten vedie dieťa k posilňovaní žiaduceho správania, oceňuje každý aj malý úspech dieťaťa.

3. Metódy ochranné

· pozitívny kontakt medzi dieťaťom a dospelým, resp. dieťaťom a dieťaťom – dieťa si vytvorí vzťah založený na dôvere v ochranu a pomoc,

· patria sem aj výchovné opatrenia – akýsi výchovný dohľad nad rodinou, z dôvodu zabezpečenia riadnej starostlivosti, (pri porušovaní zákl. starostlivosti zo strany rodiča)

· môže sem patriť aj dávka v hmotnej núdzi, ktorá saturuje (uspokojuje) ekonomické problémy rodiny s účelom predchádzania patologického procesu v rodine.

4. Metódy rekonštrukčné

· zamerané predovšetkým na rodinu, cieľom je obnovenie vzťahov uprostred rodiny, 

· majú napomôcť k vzájomnej komunikácii členov rodiny, vytvoriť si vlastné rodinné pravidlá, nové kontakty aj mimo rodiny

· používajú sa napr. pri dlhodobom odlúčení jedného z rodičov – výkon trestu, pri návrate dieťaťa do rodiny, pri mladých nezrelých manželoch, ktorí nie sú pripravení na prevzatie roly rodiča... Patrí sem sanácia rodinného prostredia, náhradná rodinná starostlivosť.

5. Metóda zážitková

· založená na pozitívnych zážitkoch, prostredníctvom ktorých má dieťa možnosť zažiť niečo nové, povzbudivé a tým si budovať nový sebaobraz, ktorý vedie k sebaakceptácii, posilneniu vôľového konania

· realizujú sa prostredníctvom záujmových krúžkov, súťaží, exkurzií, výletov....Dôležité je, aby dieťa prostredníctvom nového zážitku si postupne mohlo meniť obraz samého seba. 

· doporučujú sa najmä pri deťoch s poruchami správania – cieľom týchto metód je vybudovanie nových stereotypov v správaní klienta. Pri zanedbávaných a týraných deťoch sú vhodným doplnkom k niektorej z doporučených terapií – vytesnenie resp. nahradenie negatívnych frustrujúcich zážitkov novými, pozitívnymi zážitkami.

6. Metódy intervenčné

· metódy vstupujúce, zasahujúce do života rodiny, zamerané na podporu a posilnenie rodiny alebo jednotlivca, podnietenie jeho schopnosti zvládnuť sociálnu realitu, v ktorej sa ocitol

· súčasťou môže byť krátkodobá pomoc v situácii, ktorú objektívne nie je schopný vyriešiť sám

· patria sem aj najmodernejšie metódy sociálnej práce, ktoré sú založené na vstupe sociálneho pracovníka priamo do rodiny klienta. Vychádzajú z každodennej reality odohrávajúcej sa v živote klienta. Sociálny pracovník sleduje v rodine spôsob interpersonálnej komunikácie, postavenie klienta v rodine, mieru vzájomnej akceptácie a spolu so všetkými zúčastnenými hodnotí situáciu, hľadá príčiny poruchy vzťahov a možnosti riešenia

· patrí sem metóda „portidge“ – práca s videokamerou – maximálna miera objektivity a odstup pri hodnotení reálne prežitých situácií.

7. Metóda pozitívnej aktivizácie

· zameraná na podnecovanie užitočnej, pre klienta obohacujúcej činnosti, rozvíjanie záujmov, sociálneho cítenia...

· SPr musí metódu zvoliť adekvátne potrebám dieťaťa a jeho skúsenostiam, schopnostiam ako aj osobnej zrelosti dieťaťa

8. Metódy situačné – study case (prípadové štúdie)

· založené na konfrontácii klienta s konkrétnou situáciou, ktorá je svojou podstatou pre klienta problémovou. Umožňuje klientovi variovať rôzne prístupy k riešeniu danej situácie, pripraviť sa tak na riešenie reálnej záťažovej situácie,

· varianty situačných metód: metóda rozboru situácie; metóda konfliktnej situácie; metóda postupného zoznamovania sa s prípadom; metóda kritických incidentov,

· majú 4 fázy a to: 1. príprava a prezentovanie situácie, 2. jej rozbor, 3. diskusia a 

4. závery. Z hľadiska sociálneho pracovníka samotná príprava, čiže štúdium prípadu (správy, hlásenia, zápisnice, svedecké výpovede a pod.) patrí k najnáročnejším fázam prípadovej štúdie, od tejto fázy závisí ďalšia práca s klientom

· tieto metódy slúžia pre sociálneho pracovníka ako zdroj informácií a možnosť odhalenia príčiny zlyhania klienta, resp. jeho prostredia

9. Metódy inscenačné

· na rozdiel od situačných metód, keď sme v práci s klientom využívali skutočnú udalosť, čiže prípad, v prípade použitia inscenačných metód ide o navodenie simulovanej životnej situácie (každý aktér má pridelenú konkrétnu rolu)

· využívajú sa na osvojenie určitého správania v konkrétnom sociálnom prostredí – napr. odmietnutie drogy, zvládnutie verbálneho útoku – na záver je dôležité zhodnotenie,

· patrí sem – hranie rolí, psychodráma, sociodráma, scenárová metóda a i. ...

10. Metódy exemplifikácie (znázornenie, osvetlenie príkladmi)
· využívajú sa pri nich príklady a protipríklady, vzory a antivzory; pôsobenie príkladu ako prostriedku alebo metódy na ovplyvňovanie správania klienta. Jednotlivec napodobňuje správanie sa vybraného vzoru (filmoví, rozprávkoví hrdinovia)

· sociálny pracovník sa dostáva do pozície exemplifikátora – príkladovateľa – zámerne modifikuje alebo utvára vzory, aby nimi dosiahol ovplyvnenie klienta

· patrí sem: imitácia, identifikácia, štúdium životopisov, pôsobenie filmových, literárnych hrdinov, verejných osobností...

· má aj svoju živelnú formu, ktorá prináša riziko prevzatia negatívnych vzorov – agresívny otec, záporní filmoví hrdinovia

· metóda predpokladá schopnosť sociálneho pracovníka ponúknuť vzor a emotívne naladenie na vybraný vzor...

· klasickým príkladom exmplifikácie je identifikácia dieťaťa s rodičmi

11.  Metódy zmeny postojov

· postoj je orientácia človeka na určité hodnoty, realizácia potreby sociálneho zaradenia jednotlivca k určitej skupine

· dva druhy : na zmenu postoja klienta k vlastnej osobe a k svojmu sociálnemu prostrediu

· zmena závisí od: inteligencie klienta, pohotovosti klienta prijímať vplyvy z okolia, dostupnosti potrebných informácií, príťažlivosti predkladanej zmeny, vplyvu sociálneho prostredia....

19. Špecifické metódy sociálnoprávnej ochrany používané v štátnej správe. SPO detí ako metóda sociálnej práce, metóda prevencie, metóda rodinnej rekonštrukcie, metóda vyhľadávania ohrozených detí, náhradná rodinná starostlivosť, ukladanie výchovných opatrení, opatrovníctvo (opatrovník a kolízny opatrovník), výchovno-poradenská starostlivosť

Špecifické metódy SPO používané v štátnej správe patria do skupiny metód, ktoré sa svojou realizáciou viažu bezprostredne na oblasť výkonu štátnej správy pri realizácii SPO. 

SPO ako metóda SP je súbor opatrení na ochranu práv a právom chránených záujmov FO, predovšetkým detí a mladistvých. SPO sa v rámci výkonu štátnej správy poskytuje:

1. maloletému v zmysle Občianskeho zákona a Zákona o sociálnej pomoci

2. dospelej osobe, ktorá bola rozhodnutím súdu pozbavená spôsobilosti na právne úkony alebo čiastočne obmedzená 

3. ďalším FO, ktoré nie sú schopné uplatňovať vlastnými silami svoje práva.

SPO detí je súbor opatrení na zabezpečenie:

· ochrany dieťaťa, ktorá je nevyhnutná pre jeho blaho

· výchovy a všestranného vývinu dieťaťa v jeho prirodzenom rodinnom prostredí a

· náhradného prostredia dieťaťu, ktoré nemôže byť vychovávané vo vlastnej rodine.

SPO sa uskutočňuje vyhľadávacou, poradenskou, výchovnou, sprostredkovateľskou, rozhodcovskou, preventívnou činnosťou, činnosťou spojenou s výkonom funkcie opatrovníka a kolízneho opatrovníka.

SPO ako špecifický výkon štátnej správy je realizovaná prostredníctvom ÚPSVaR na oddelení sociálnoprávnej ochrany a prevencie. Činnosť vykonávaná na odd. SPO a prevencie sa dá rozdeliť do troch základných skupín:

1. výkony súvisiace so sociálnou ochranou

2. výkony súvisiace s právnou ochranou

3. výkony súvisiace s prevenciou, ako špecifickou metódou práce.

Najznámejšími špecifickými metódami SPO používanými v štátnej správe sú:

· metóda prevencie

· metóda rodinnej rekonštrukcie

· metóda vyhľadávania ohrozených detí

· náhradná rodinná starostlivosť

· ukladanie výchovných opatrení

· opatrovníctvo (opatrovník, kolízny opatrovník) – kuratela 

· výchovno-poradenská činnosť. 

Metóda prevencie – odborná činnosť zameraná na predchádzanie nežiaducim javom. Je to aj pomoc rodinám, ktorá sleduje predchádzanie vzniku nežiaducich situácií v rodine s dieťaťom. 

Typy sociálnej prevencie:

Primárna – zameraná na vytváranie najpriaznivejších podmienok pre vývoj detí – zábavné popoludnia, záujmové krúžky.

Sekundárna – cieľom je zabrániť prehlbovaniu už vzniknutých porúch – výchovno-rekreačné tábory.

Terciárna – rehabilitácia – individuálne programy, postpeniterciárna starostlivosť.

Sociálna prevencia sa vykonáva:

· ak doterajšia výchova je vážne ohrozená alebo narušená

· ak ide o dieťa s poruchami správania

· ak ide o žiaka, ktorý zanedbáva povinnú školskú dochádzku

· ak ide o dieťa, ktorému bola súdom nariadenú ústavná výchova

K metódam prevencie môžeme zaradiť aj dávky sociálnej pomoci, sociálne služby, príspevky  na kompenzáciu zdravotného postihnutia.

Metóda rodinnej rekonštrukcie – je dôležité urobiť také opatrenia, aby rodina bola vhodným prostredím pre výchovu dieťaťa po stránke ekonomickej, sociálnej, zdravotnej, výchovnej, čiže aby bola schopná zabezpečovať základné životné potreby nezaopatreným deťom.

Metóda vyhľadávania ohrozených detí (v rámci prevencie) – a/ ktorých rodičia z vážnych dôvodov nemôžu alebo nechcú riadne plniť svoje rodičovské práva a povinností, b/ ktorých rodičia svoje práva zneužívajú alebo závažným spôsobom zanedbávajú plnenie rodičovských povinností. Predmetom vyhľadávania sú tiež 

· deti s poruchami správania, 

· deti pre ktoré treba zabezpečiť náhradnú rodinnú starostlivosť, 

· deti u ktorých je dôvodné podozrenie z týrania alebo sexuálneho zneužívania.

Ide o metódu pri ktorej má byť iniciatívny SPr v spolupráci so širším sociálnym prostredím dieťaťa. Na tento krok nadväzuje nápravná činnosť, ktorá predstavuje súhrn postupov zameraných na dosiahnutie pozitívnej zmeny a odstránenie nedostatkov vo výchovných pomeroch rodiny. 

Náhradná rodinná starostlivosť – náhradnou rodinnou starostlivosťou je vytvorenie náhradného opatrenia, ktoré nahrádza osobnú starostlivosť rodičov o maloleté dieťa v prípadoch, ak ju rodičia nezabezpečujú alebo nemôžu zabezpečiť. Náhradná starostlivosť môže vzniknúť len rozhodnutím súdu. Náhradnou rodinná starostlivosťou je:

a/ zverenie maloletého dieťaťa do osobnej starostlivosti inej fyzickej osoby než rodiča (NOS) – Ak to vyžaduje záujem maloletého dieťaťa súd môže zveriť maloleté dieťa do náhradnej osobnej starostlivosti iba fyzickej osobe, ktorá má právnu spôsobilosť a trvalý pobyt na území SR. Súd uprednostní príbuzného. Osoba, ktorej bolo dieťa zverené do NOS je povinná vykonávať osobnú starostlivosť o dieťa v rovnakom rozsahu v akom ju vykonávajú rodičia. Rodičia majú právo stýkať sa s dieťaťom, ktoré bolo zverené do NOS. Vyživovacia povinnosť rodičov voči dieťaťu nezaniká, súd uloží povinnosť rodičom poukazovať výživné osobe, ktorej bolo dieťa zverené do NOS. Maloleté dieťa možno zveriť do NOS manželom. NOS zaniká:




a/ dosiahnutím plnoletosti dieťaťa



b/ smrťou maloletého dieťaťa



c/ smrťou osoby, ktorej bolo maloleté dieťa zverené do NOS



d/ rozhodnutím súdu o zániku dôvodu, pre ktorý bolo dieťa zverené do NOS



e/ rozhodnutím súdu o zrušení NOS



f/ rozvodom manželov, ktorým bolo dieťa zverené so spoločnej NOS.

Súd zruší NOS len z vážnych dôvodov – ak osoba, ktorej bolo dieťa zverené do NOS zanedbáva maloleté dieťa, porušuje svoje povinnosti.

b/ pestúnska starostlivosť – Ak rodičia nezabezpečujú osobnú starostlivosť o maloleté dieťa, súd môže rozhodnúť o jeho zverení do pestúnskej starostlivosti osoby, ktorá má záujem stať sa pestúnom. pestúnom sa môže stať len FO s trvalým pobytom na území SR, má spôsobilosť na právne úkony v plnom rozsahu. Dieťa možno zveriť do spoločnej pestúnskej starostlivosti manželom. Pestún je povinný vykonávať osobnú starostlivosť o maloleté dieťa v rovnakom rozsahu, v akom ju vykonávajú rodičia. Počas výkonu pestúnskej starostlivosti rodičia majú právo stýkať sa s maloletým dieťaťom, ktoré bolo zverené do pestúnskej starostlivosti. súd určí rodičom ich vyživovaciu povinnosť a súčasne im uloží povinnosť, aby výživné poukazovali orgánu sociálnoprávnej ochrany detí. Pestúnska starostlivosť zaniká:

· dosiahnutím plnoletosti dieťaťa

· smrťou maloletého dieťaťa

· smrťou pestúna

· umiestnením maloletého dieťaťa do ochrannej výchovy alebo nástupom do výkonu trestu odňatia slobody

· rozhodnutím súdu o zrušení pestúnskej starostlivosti

· rozvodom manželov, ktorým bolo maloleté dieťa zverené do spoločnej pestúnskej starostlivosti.

Súd zruší pestúnsku starostlivosť len z vážnych dôvodov, ak pestún zanedbáva starostlivosť o maloleté dieťa. Ak dôjde k zrušeniu pestúnskej starostlivosti súd rozhodne o ďalšej náhradnej starostlivosti. Súd môže predĺžiť pestúnsku starostlivosť aj na jeden rok po dosiahnutí plnoletosti.

Podmienky poskytovania príspevkov pestúnskej starostlivosti a ich výšku upravuje osobitný zákon.

e/ ústavná starostlivosť – Súd môže nariadiť ústavnú starostlivosť len vtedy, ak výchova maloletého dieťaťa je vážne ohrozená a iné výchovné opatrenia neviedli k náprave a rodičia nemôžu zabezpečiť osobnú starostlivosť o maloleté dieťa. Výnimočnosť prípadu a neúčelnosť iného výchovného opatrenia musí byť preukázaná. Súd v rozhodnutí, ktorým nariaďuje ústavnú starostlivosť, musí presne označiť zariadenie, do ktorého má byť dieťa umiestnené. Súd sústavne sleduje spôsob výkonu ústavnej starostlivosti.

Súd zruší ústavnú starostlivosť ak maloleté dieťa možno zveriť do náhradnej osobnej starostlivosti, pestúnskej starostlivosti alebo ak zanikli dôvody, pre ktoré bola nariadená.

Ústavná starostlivosť sa realizuje v DeD, reedukačných DeD, diagnostických centrách, SOS, krízovom stredisku, domovoch pre osamelých rodičov, DSS, resocializačné stredisko.

Ústavná starostlivosť sa môže vykonávať z poverenia vedenia DeD aj v profesionálnej rodine, ktorého je organizačnou súčasťou.

Súd pri rozhodovaní o tom, ktorý zo spôsobov náhradnej starostlivosti zvolí, vždy prihliadne na záujem maloletého dieťaťa.

Ukladanie výchovných opatrení – Nevhodné správanie sa detí, ako aj porušovanie povinností rodičov môže každý oznámiť orgánu sociálnoprávnej ochrany detí, obci alebo súdu. Výchovné opatrenia ukladá súd alebo orgán SPO detí a sociálnej kurately. Ak je to potrebné súd môže uložiť tieto výchovné opatrenia:

· napomenutie dieťaťa, rodičov – v menej závažných prípadoch

· určí dohľad nad výchovou maloletého dieťaťa – ak boli predchádzajúce napomenutia neúčinné. Orgán SPO sleduje správanie dieťaťa, starostlivosť jeho rodičov, spolupracuje so školou, pediatrom, obcou...

· uloží maloletému dieťaťu obmedzenie, dodržiavanie ktorého sleduje za súčinnosti obce – vzťahujúce sa napr. na zákaz návštevy podnikov, zábav, na kontakt s nevhodnými osobami

· uloží dieťaťu a rodičom podrobiť sa poradenstvu.

Ak je to potrebné súd dočasne odníme maloleté dieťa z osobnej starostlivosti rodičov aj proti ich vôli a nariadi maloletému dieťaťu:

· pobyt v diagnostickom zariadení

· pobyt v špecializovaných zariadeniach

· pobyt v resocializačnom stredisku pre drogovo závislých.

Súd sleduje vykonávanie výchovných opatrení, hodnotí účinnosť výchovného opatrenia. Výchovné opatrenie súd zruší ak splnilo svoj účel.

Orgán SPO
· upozorní vhodným spôsobom dieťa, jeho rodičov alebo osobu, ktorá sa osobne stará o dieťa, ak svojím správaním môžu ohroziť alebo narušiť priaznivý psychický, fyzický a sociálny vývin dieťaťa, 

· uloží dieťaťu povinnosť zúčastniť sa na liečbe v špecializovanej ambulantnej starostlivosti (len na základe odporúčania odborného lekára so špecializáciou v príslušnom odbore) 

· uloží dieťaťu povinnosť zúčastniť sa na výchovnom programe alebo na sociálnom programe.
Orgán sociálnoprávnej ochrany detí a sociálnej kurately vypracováva sám alebo v spolupráci s akreditovaným subjektom podľa dôvodov, pre ktoré bolo výchovné opatrenie uložené, plán výkonu výchovného opatrenia, ktorý je súčasťou plánu sociálnej práce s dieťaťom, jeho rodičmi alebo osobou, ktorá sa osobne stará o dieťa.

Plnenie účelu výchovného opatrenia sa pravidelne, najmenej raz za dva mesiace, vyhodnocuje za účasti dieťaťa, jeho rodičov alebo osoby, ktorá sa osobne stará o dieťa, akreditovaného subjektu. 

Ak sa ocitne dieťa bez akejkoľvek starostlivosti, alebo ak je jeho život, zdravie alebo vývin vážne ohrozený alebo narušený orgán SPO detí a sociálnej kurately, v ktorého obvode sa dieťa nachádza, je povinný bezodkladne podať súdu návrh na vydanie predbežného opatrenia podľa osobitného predpisu, zabezpečiť uspokojenie základných životných potrieb dieťaťa a jeho prijatie do detského domova.

Opatrovníctvo (opatrovník a kolízny opatrovník) 

Ak súd rozhodol o obmedzení výkonu rodičovských práv a povinností rodičov, ustanoví vo svojom rozhodnutí opatrovníka maloletému dieťaťu. Za opatrovníka súd môže ustanoviť aj obec. Opatrovník je povinný vykonávať svoju funkciu v záujme maloletého dieťaťa bez nároku na odmenu.

· poskytuje dieťaťu, jeho rodičom alebo osobe, ktorá sa osobne stará o dieťa: 

· sociálne poradenstvo a pomoc na odstránenie alebo zmiernenie dôsledkov rozporu záujmov medzi rodičmi dieťaťa alebo osobou, ktorá sa osobne stará o dieťa, a dieťaťom alebo medzi deťmi navzájom, najmä využitím vhodných opatrení podľa tohto zákona, 

· zisťuje rodinné pomery, bytové pomery a sociálne pomery dieťaťa na účely rozhodnutia súdu, 

· na základe zistení podáva súdu návrh na úpravu výkonu rodičovských práv a povinností: 

· komu má súd zveriť dieťa do starostlivosti, 

· ako má každý z rodičov prispievať na jeho výživu.

Funkcia kolízneho opatrovníka sa ustanovuje vtedy, ak by sa záujmy rodiča mohli dostať do kolízie so záujmami dieťaťa, napr. spravovanie majetku maloletého.
Výchovno-poradenská starostlivosť – dieťaťu a jeho rodičom poskytnúť alebo sprostredkovať sociálne poradenstvo pri rôznych krízových situáciách v rodine, napr. rozvod.

20. Opatrenia sociálnoprávnej ochrany detí. Typy prostredí, v ktorých sa opatrenia vykonávajú, opatrenia SPO detí na predchádzanie vzniku krízových situácií v rodine, opatrenia SPO detí na oboznámenie a odstraňovanie negatívnych vplyvov, výchovné opatrenia

SPO detí je súbor opatrení na zabezpečenie 

· ochrany dieťaťa, ktorá je nevyhnutná pre jeho blaho a ktorá rešpektuje jeho najlepší záujem podľa medzinárodného dohovoru, 

· výchovy a všestranného vývinu dieťaťa v jeho prirodzenom rodinnom prostredí,

· náhradného prostredia dieťaťu, ktoré nemôže byť vychovávané vo vlastnej rodine 

Opatrenia SPO detí sa vykonávajú týchto typoch prostredia: 

· v prirodzenom rodinnom prostredí – domáce prostredie rodiny dieťaťa.

· v náhradnom rodinnom prostredí – domáce prostredie osoby, ktorej bolo dieťa zverené do starostlivosti

· v otvorenom prostredí – každé verejné priestranstvo, ktoré je pre človeka prirodzeným sociálnym prostredím, v ktorom sa zvyčajne zdržiava.

· v prostredí utvorenom a usporiadanom na výkon opatrení – väčšinou je to ústavné zariadenie DeD, SOS, resocializačné stredisko, krízové stredisko

Opatrenia SPO detí sa vykonávajú:

· pre dieťa, ktoré:

· má na území SR trvalý pobyt, prechodný pobyt...

· je občan SR a nachádza sa na v inom štáte,

· maloletý bez sprievodu,

· je mladistvý podľa osobitného predpisu 

Opatrenia SPO detí na predchádzanie vzniku krízových situácií v rodine – ide o organizovanie alebo sprostredkovanie účasti na programoch a aktivitách zameraných na podporu plnenia rodičovských práv a povinností, programy na podporu plnenia funkcií rodiny (biologická, ekonomická, výchovná, emočná, socializačná), na upevňovanie vzťahov medzi manželmi (manželské poradne), na upevňovanie vzťahov medzi deťmi a rodičmi (otázky a odpovede, zábavne odpoludnia). Sprostredkovanie kultúrnych, záujmových aktivít zameraných na vhodné využívanie voľného času detí.

Opatrenia SPO detí na oboznámenia a odstraňovanie negatívnych vplyvov – ide o pomoc dieťaťu, rodičom pri riešení výchovných problémov. Sledovanie negatívnych vplyvov pôsobiacich na dieťa a rodinu. Organizovanie programov zameraných na pomoc pri riešení problémov detí v škole (besedy, prednášky s odborníkmi).

Výchovné opatrenia – ak je to potrebné organ SPO detí a SK upozorní dieťa, jeho rodičov ak svojím správaním môžu ohroziť psychický, fyzický a sociálny vývin dieťaťa. Orgán SPO
· upozorní vhodným spôsobom dieťa, jeho rodičov alebo osobu, ktorá sa osobne stará o dieťa, ak svojím správaním môžu ohroziť alebo narušiť priaznivý psychický, fyzický a sociálny vývin dieťaťa, 
· uloží dieťaťu povinnosť zúčastniť sa na liečbe v špecializovanej ambulantnej starostlivosti (len na základe odporúčania odborného lekára so špecializáciou v príslušnom odbore) 
· uloží dieťaťu povinnosť zúčastniť sa na výchovnom programe alebo na sociálnom programe.
Orgán sociálnoprávnej ochrany detí a sociálnej kurately vypracováva sám alebo v spolupráci s akreditovaným subjektom podľa dôvodov, pre ktoré bolo výchovné opatrenie uložené, plán výkonu výchovného opatrenia , ktorý je súčasťou plánu sociálnej práce s dieťaťom, jeho rodičmi alebo osobou, ktorá sa osobne stará o dieťa.

Plnenie účelu výchovného opatrenia sa pravidelne, najmenej raz za dva mesiace, vyhodnocuje za účasti dieťaťa, jeho rodičov alebo osoby, ktorá sa osobne stará o dieťa, akreditovaného subjektu. 
Ak je to potrebné súd môže uložiť tieto výchovné opatrenia:

· napomenutie dieťaťa, rodičov – v menej závažných prípadoch

· určí dohľad nad výchovou maloletého dieťaťa – ak boli predchádzajúce napomenutia neúčinné. Orgán SPO sleduje správanie dieťaťa, starostlivosť jeho rodičov, spolupracuje so školou, pediatrom, obcou...

· uloží maloletému dieťaťu obmedzenie, dodržiavanie ktorého sleduje za súčinnosti obce – vzťahujúce sa napr. na zákaz návštevy podnikov, zábav, na kontakt s nevhodnými osobami

· uloží dieťaťu a rodičom podrobiť sa poradenstvu.

Ak je to potrebné súd dočasne odníme maloleté dieťa z osobnej starostlivosti rodičov aj proti ich vôli a nariadi maloletému dieťaťu:

· pobyt v diagnostickom zariadení

· pobyt v špecializovaných zariadeniach

· pobyt v resocializačnom stredisku pre drogovo závislých.

Súd sleduje vykonávanie výchovných opatrení, hodnotí účinnosť výchovného opatrenia. Výchovné opatrenie súd zruší ak splnilo svoj účel.

21. Terénna sociálna práca ako metóda SP. Definícia pojmov, zásady pohybu sociálneho pracovníka v teréne, návšteva v rodine, administrácia terénnej sociálnej práce

Tento pojem pochádza z anglického outreach work – vonkajšia práca, práca vonku, v teréne. Terénna sociálna práca je práca s klientom vykonávaná v podmienkach mimoinštitucionálneho vzťahu, to znamená, že je realizovaná mimo inštitúcie, v ktorej je sociálny pracovník zamestnaný. Je to činnosť zameraná na rizikových jedincov ohrozených sociálno-patologickými javmi, na osoby v sociálnej núdzi a osoby v aktuálnej krízovej situácii, ktorá je uskutočňovaná v ich prirodzenom prostredí.

1. Terénna práca v rodinnom prostredí: prácu s klientom alebo s jeho RP v prostredí jeho rodiny (pôvod.  alebo náhr.)

Nazýva sa aj domáca terénna sociálna práca – „šetrenie“ v domácnostiach:

- potreba zistiť klientove podmienky, posúdiť opodstatnenosť dávky, sanácia rodinného prostredia, realizácia opatrovateľskej , prepravnej alebo inej služby

2. Komunálna terénna práca: v inštitúciách a organizáciách, ktorá zriaďuje obec /krízové, azylové centrá, školy.../, alebo existujú v danej obci /nízkoprahové centrá, väznice, erotické kluby/. Je to návšteva klienta na jeho pracovisku alebo v inštitúcii, s ktorou nie je sociálny pracovník v pracovnom pomere

3. Nezávislá práca v teréne: streetwork – prácu na verejných priestranstvách ale aj v baroch, kluboch a v nízkoprahových zariadeniach

Základné predpoklady zvládnutia role TSP:

· znalosť hraníc tejto role

· poznanie očakávaní od klientov

· dobrá znalosť vlastných možností a schopností

· vedieť oddeliť prácu od voľna

· (v praxi majú TSP odznak, kufrík s logom, aby ho klienti identifikovali. Ak nemá tento znak, klienti by mali vedieť, že nie je v práci ...)

· poznať presné vymedzenie role v profesionálnom vzťahu sociálny pracovník a klient

· (pri kamarátskom zoznámení bude klient očakávať pomoc hoci kedy a nebude rešpektovať hranice profesionálnych možností TSP – preto :

· je potrebné klienta oboznámiť s možnosťami a hranicami práce. Sociálny pracovník je tu pre klienta, ale nie je a ani nemá byť nástrojom v klientových rukách.

· súkromná telefónna linka a adresa bydliska nie je určená pre klientov

· vedieť vytvoriť pravidlá pre prípadnú komunikáciu s klientom a naučiť tieto pravidlá používať a rešpektovať aj členov rodiny (často agresívne a vulgárne správanie – dlho sa táto práca nedá vykonávať...)

Zásady pohybu sociálneho pracovníka v teréne s cieľovou skupinou:

· dodržiavať zásady bezpečnosti: pri priamej práci s klientom – preventívne očkovanie proti hepatitíde; pohybovať sa vo dvojiciach...

· prispôsobiť sa oblečením a slangovými výrazmi, stať sa neutrálnym prvkom v prostredí /neplatí úplne – závisí od situácie/

· neklásť sugestívne otázky /ktoré forsírujú odpoveď/ ani otázky, ktoré zaháňajú klienta do defenzívy, vyhnúť sa moralizovaniu, kritizovaniu...

· nenechať sa vtiahnuť do interpersonálneho al. interskupinového konfliktu

· nestať sa svedkom alebo spolupáchateľom trestného činu – napr. nevchádzať do priestorov, kde sa varia alebo distribuujú drogy,

· mlčanlivosť versus ohlasovacia povinnosť (nebyť informátorom pre políciu ale zároveň plniť oznamovaciu povinnosť = riešenie = požiadať klientov, aby pred ním nezverejňovali informácie o trestnej činnosti).

Návšteva v rodine

Práca s klientom v prostredí jeho rodiny môže mať rôzne podoby a účely:
a) zdravotné ošetrovateľské alebo opatrovateľské služby 

b) služby osobnej asistencie – integrácia do spoločnosti, záujmové aktivity, doprovod, tlmočenie

c) sanácia rodinného prostredia detí, žijúcich v tzv. ohrozenej rodine alebo pomoc deťom z dysfunkčných rodín – prevencia umiestnenia dieťaťa do DeD, 

· predrozvodová, rozvodová a porozvodová situácia, 

· týrané deti, nevhodné bývanie – sociálne ubytovne. 

· získavanie materiálnej podpory a podmienok pre pôvodné rodiny, aby sa predišlo vyňatiu dieťaťa z rodiny

· asistencia a nácvik potrebných zručností

Terénni pracovníci by mali učiť rodičov komunikovať s deťmi, hrať sa s nimi, pomáhať s domácimi úlohami, viesť domácnosť a pod. ...???? realita ???

d) podpora náhradného rodičovstva – aby neboli deti vychovávané v DeD. Terénny SPr: 

· vyhľadáva a pripravuje náhradných rodičov

· vyhľadáva deti (aj v DeD aj v dysfunkčných rodinách)

· odborné poradenstvo – psychologická pomoc dieťaťu aj náhradným rodičom

· sociálna asistencia – terénny SPr pomáhajú odbremeňovať náhradných rodičov

· program podpory – PRIDE

e) manželskí poradcovia – pozorovanie a diagnostika porúch manželského súžitia (videotréning reakcií)

f) rómsky asistent – integrácia rómskych komunít do spoločnosti

· asistencia pri vybavovaní administratívnych záležitostí – žiadosti...

· poradenstvo pri plánovaní fin. výdavkov

· asistencia pri komunikácii so zdravotníckymi službami alebo rodiny so školou...

· pomoc deťom pri učení, pomoc odstraňovať jazykové bariéry rómskych žiakov...  

g) probačný úradník – pomoc pri prepustení z VT pri vedení riadneho života, hľadá zamestnanie, bývanie, dohľad nad správaním pri podmienečnom prepustení (Zák. 300/2005 Trestný zákon, TP procesné) 

Administrácia terénnej SP

Predpokladom systematicky vykonávanej SP je aj správne vedená dokumentácia SPr. dokumentácia musí byť vedená tak, aby sa SPr v nej dobre a rýchlo orientoval. Administratívu SPr tvorí:

· sociálny záznam – t.j. obvykle úradný formulár používaný v príslušnej sociálnej agende, predtlačený text je prispôsobený potrebám príslušnej agendy,

· technické záznamy musia obsahovať:

·  dátum vykonania záznamu,

·  adresu zariadenia, ktoré poskytlo informáciu

·  meno referenta, ktorý má záležitosť klienta na starosti, jeho telefónne číslo

·  číslo spisu, pod ktorým sa záležitosť klienta vedie

·  dátum, kedy sa stretnutie uskutočnilo

· záznamy o sociálnej diagnostike a terapii – závery, ktoré SPr vypracuje na základe svojich šetrení – rozhovorov a pozorovaní klienta, rodiny. Patrí sem:

·  komplexné šetrenie

·  sociálna diagnóza

·  psychogenetický rozbor

·  diagnosticko-terapeutická štúdia.

V týchto záznamoch možno zachytiť skutočnosti, ktoré poukazujú na zmenu postojov klienta, jeho povahové črty. 

· záznamy o rozhovoroch a návštevách – zachycujú dátum a priebeh rozhovoru s klientom v teréne, ale i náhodné stretnutia s klientom. Na konci má byť zhrnutie:

·  nové okolnosti, ktoré vznikli od posledného stretnutia,

·  údaje o tom, čo treba do nasledujúceho stretnutia vo veci klienta urobiť

·  predpokladané zmeny, ktoré by mali do nasledujúceho stretnutia nastať

·  dátum ďalšieho stretnutia

Tieto záznamy sa vedú v chronologickom poradí. Aby dokumentácia plnila svoj účel, treba záznamy spracovať hneď po skončení stretnutia. SPr si robí výpis zo spisov o tých veciach klienta, ktoré sa nemohli zmeniť:

· meno klienta, vek

· základný dôvod evidencie

· od kedy je klient vedený v evidencii

· zmeny, ktoré nastali v situácii klienta

· technické a výchovné zásahy, ktoré sa už uskutočnili a s akým výsledkom.

22. Metódy práce v terénnej sociálnej práci. Formy práce a typy činností, priama, nepriama, presahujúca práca
Činnosť vykonávaná v rámci streetworku sa dá členiť na tri formy: 

· priama práca

· nepriama práca

· presahujúca práca.

Priama práca zahrňuje všetky typy činností vykonávané v interakcii s jednotlivými klientami alebo cieľovými skupinami. Je konkrétna činnosť vykonávaná s cieľovými skupinami v teréne alebo v zariadení. Jej súčasťou je monitoring, depistáž /vyšetrovanie, vyhľadávanie rizikových skupín/, nadväzovanie prvého kontaktu, znižovanie zdravotných rizík. Individuálna práca sa orientuje na konkrétneho rizikového jedinca. Skupinová práca sa cielene zameriava na špecificky definovanú skupinu. Súčasťou individuálnej a skupinovej práce je:

· sociálna intervencia – forma sociálneho zásahu zameraná na jednotlivca alebo skupinu, ktorá sa dostala do krízovej situácie, ktorá je riziková z hľadiska sociálno-patologického správania. Špecifickou formou je aktuálna krízová intervencia, ktorá predstavuje okamžitý zásah priamo v teréne, je orientovaná na deti, ktoré sa ocitli v kríze – napr. útek od rodiny, z ústavného zariadenia, pokus o samovraždu.

· špeciálne sociálne poradenstvo – ide o poskytovanie informácií o spôsoboch a možnostiach riešenia obtiažnej sociálnej situácie, sprostredkovanie kontaktu na špecializované zariadenie

· socioterapia – obsahuje súbor opatrení slúžiacich k pozitívnemu ovplyvneniu stavu a situácie klienta,

· harm reduction – znižovanie zdravotných rizík 

Nepriama práca zahrňuje činnosť spojenú so zaisťovaním a plánovaním činností streetworkera, vypracovanie koncepcie a projektov, nevyhnutná administratíva, jednanie s inštitúciami v záujme cieľových skupín, prezentácia a medializácia práce na verejnosti. 

a) Spolupráca s inými subjektmi 
Streetworker si pri práci s klientom nevystačí s ponukou svojich služieb alebo služieb zariadenia. Je nevyhnutné využívať v prospech klienta komplexnú sociálnu sieť v lokalite, spolupracovať s miestnymi inštitúciami štátnej správy, samosprávy a s organizáciami nevládneho sektora. Ide hlavne o:

· odbory sociálnych vecí príslušných úradov (protidrogový koordinátor, kurátor pre mládež, sociálny kurátor...)

· úrady práce (poradenské a informačné služby pri voľbe povolania)

· polícia štátna i mestská (možnosti spolupráce, pravidlá komunikácie)

· zariadenia rezortu školstva (preventívne besedy a diskusie na školách, v PPP, detských domovoch, diagnostických ústavoch. 

· zdravotnícke zariadenia (psychiatrické liečebne, krízové centrá, AIDS poradne – nutné poznať sieť týchto zariadení, kontakty v prípade potreby)

b) Prednášková činnosť
· osvetová činnosť pre odbornú alebo laickú verejnosť 
· besedy s deťmi a mládežou na tému prevencia sociálno-patologických javov
Práca presahujúca alebo zmiešaná v sebe nesie prvky z oboch predchádzajúcich foriem. Prostredníctvom nepriamej práce napomáha riešiť konkrétne problémy sociálneho pracovníka súvisiace s priamou prácou s cieľovými skupinami. Táto forma obsahuje metodické vedenie, profesijné vzdelávanie a supervíziu. Prostredníctvom nej sa hľadajú nové efektívne formy, prístupy a metódy práce za pomoci metodických pracovníkov, supervízorov a kolegov z odboru. 

23. Typy činností priamej práce: mapovanie terénu. Orientácia na terén, problém alebo typ klientely, vyhľadávanie – metóda terénnej SP, monitoring, depistáž, kontaktovanie – druhy a spôsoby

Priama práca zahrňuje všetky typy činností vykonávané v interakcii s jednotlivými klientmi alebo cieľovými skupinami. Je konkrétna činnosť vykonávaná s cieľovými skupinami v teréne alebo v zariadení. Jej súčasťou je monitoring, depistáž /vyšetrovanie, vyhľadávanie rizikových skupín/, nadväzovanie prvého kontaktu, znižovanie zdravotných rizík. Individuálna práca sa orientuje na konkrétneho rizikového jedinca. Skupinová práca sa cielene zameriava na špecificky definovanú skupinu. 

Etapa nástupu do terénu

a) monitoring alebo mapovanie terénu je zamerané na:

· poznanie charakteru lokality z hľadiska architektonického (typ zástavby, špecifické prvky - podlubia, pasáže), inštitucionálne siete pomáhajúcich zariadení (krízové centrá, zariadenia pre drogovo závislých, zdravotnícke zariadenia, polície, sociálne odbory...), možnosti trávenia voľného času (ihriská, kluby, herne, reštaurácie), miesta pre nezákonnú a spoločensky neakceptovateľnú zárobkovú činnosť (masážne salóny, stanice, križovatky). 

Podstatnú časť tejto práce tvorí pozorovanie, sledovanie scény pravidelnými prechádzkami po jednotlivých lokalitách, kde sa mladí ľudia stretávajú, pohyb, čas stretnutí, forma zábavy.

Cieľom monitoringu je orientácia v teréne, v priestore (vekové zastúpenie, vzdelanosť, zamestnanosť) ako aj orientácia v sieti sociálnych inštitúcií.

b) depistáž (vyhľadávanie) je orientované na výskyt nápadných skupín ľudí so sklonmi k násiliu a protispoločenskému chovaniu, s ktorými streetworker nadväzuje kontakt s cieľom ponúknuť im pomoc v rôznych životných situáciách a zmeniť smer ich života.

c) nadväzovanie prvého kontaktu je najrizikovejšou fázou v činnosti streetworkera. Nedá sa dopredu presne naprogramovať a závisí na ňom prípadný úspech alebo nezdar ďalšej práce. Aj cez to existujú určité formy prvého kontaktu, medzi ktorými možno zvoliť tú, ktoré je v danom okamžiku najvhodnejšia. Využívajú sa nasledujúce tri typy nadväzovania kontaktu:

· aktívny (ofenzívny), kedy streetworker sám osloví vybranú skupinu, tzn. iniciatíva vychádza od streetworkera, (veľká pravdepodobnosť odmietnutia, vhodné je mať pri sebe leták alebo pozvánku na nejakú akciu – teda dôvod na oslovenie),
· pasívny (defenzívny), pri ktorom streetworker dlhodobo trávi čas vo vymedzenom priestore danej cieľovej skupiny, tzn. iniciatíva vychádza z cieľovej skupiny, streetworker ju však cielene aktivizuje,

· cez tretiu osobu; tento typ je relatívne najistejší, avšak vyžaduje dopredu vytvorené kontakty v danom sociálnom prostredí. Sú to tzv. „vrátnici“ (gatekeepers), ktorí sú v cieľovej skupine akceptovaní a často majú vyššie sociálne postavenie. Jednotlivci začínajú jeho služby odporúčať svojim známym a klientela narastá.

24. Typy činností priamej práce: vlastná práca s jednotlivcom a skupinou. Individuálna a skupinová práca, sociálna intervencia, sociálne poradenstvo socioterapia, psychosociálny výcvik, zážitková pedagogika

Priama práca zahrňuje všetky typy činností vykonávané v interakcii s jednotlivými klientmi alebo cieľovými skupinami. Je konkrétna činnosť vykonávaná s cieľovými skupinami v teréne alebo v zariadení. Môžeme ju rozdeliť na individuálnu a skupinovú prácu. 

Individuálna práca sa orientuje na konkrétneho rizikového a problémového jedinca.

Pri riešení individuálnych prípadov využíva sociálny pracovník tieto prostriedky:

· individuálny rozhovor s klientom (najmä aktívne počúvanie)

· poskytovanie odborných informácií (možnosť a dostupnosť sociálnych, zdravotných a právnych služieb, hľadanie bývania a zamestnania, osveta – riziká, testovanie ...)

· poskytovanie služieb sociálnej asistencie (aktivity súvisiace s vybavovaním dokladov, dávok; sprostredkovanie vyšetrení alebo liečby + sprevádzanie klienta)

· mediácia (pomoc pri riešení konfliktov medzi cieľovými skupinami navzájom, konflikty medzi klientom a rodinou, školou, políciou, obcou alebo inštitúciami...)

· krízová intervencia (pomoc v kríz. situácii – vylúčenie zo školy, drogy... Cieľom krízovej intervencie je pomôcť prekonať a spracovať traumu, nájsť možnosti riešenia, zmobilizovať sa a konať. Ak je život a zdravie ohrozujúci – aj poskytnúť krátkodobé ubytovanie napr. v krízovom centre. V prípade úrazu, ochorenia napr. psych. je potrebné klienta distribuovať do inej inštitúcie – distribúcia)-link.dôvery, kríz.centrá

· socioterapia...
Skupinová práca sa cielene zameriava na špecificky definovanú skupinu. je nutné poznať cieľovú skupinu, jej fungovanie, postavenie členov, vzťahy v skupine.

Je založená na dôvere, ktorá vzniká na základe dlhodobejšieho kontaktu streetworkera so skupinou, vzájomného poznávania, skúšania a vymedzovania hraníc. Aby skupina uznala streetworkera ako dôveryhodného, musí streetworker prijať a akceptovať životný štýl ich členov (obliekanie, vonkajšie prejavy, hodnoty, názory a pod.), nekárať, nemoralizovať a nenapomínať. Neznamená to však, že streetworker stratí svoju identitu a štylizuje sa do podoby svojich klientov. Vychádza zo znalosti psychológie skupín a využíva skupinovú dynamiku. 

Streetworker prichádza s alternatívnymi ponukami trávenia voľného času, ktoré skupina buď prijme, alebo nie. Cieľom je nenásilnou formou dosiahnuť dohody so skupinou a nasmerovať ju k spoločensky prijateľnej činnosti – napr. návštevy kina, koncertov, cenná je vlastná aktivita, napr. hudobná produkcia, graffity na povolených plochách, víkendové akcie. Úlohou sociálneho pracovníka je vytvárať pre tieto činnosti podmienky. Vlastná činnosť a tvorivosť skupiny je dôležitá pre poznanie cieľov a potrieb skupiny – tvoria jedno spoločenstvo – partiu. Spoločným cieľom je niečo zažiť, prežiť dobrodružstvo, zažiť úspech a uznanie druhých. V teréne a v nízkoprahových zariadeniach sú klienti vťahovaní do participácie na projektoch. Rozhodujú sa o zariadení klubu, navrhujú programy, o ktoré majú záujem.

Spoločným obsahom oboch typov práce, či už s jednotlivcom alebo so skupinou, je:
( sociálna intervencia – je forma sociálneho zásahu zameraná na cieľovú skupinu, ktorá sa dostala do krízovej situácie, je z hľadiska vzniku sociálne-patologického chovania  riziková, prípadne sa už dostala do konfliktu s normami spoločnosti. Za špecifickú formu sociálnej intervencie možno označiť  aktuálnu krízovú intervenciu.

( Aktuálna krízová intervencia – okamžitý sociálny zásah väčšinou priamo v teréne. Môže sa spojiť so zaistením krátkodobej hospitalizácie v špecializovanom zariadení. Krízovou situáciou môže byť napr. útek od rodiny alebo z ústavného zariadenia, akútny abstinenčný príznak, depresívne stavy, pokusy o samovraždu. Krízová intervencia má krátkodobý charakter – nie viac ako 5 stretnutí. Na riešení sa môže podieľať viac odborníkov (psychológ, lekár, sociálny pracovník, pedagóg...), streetworker diagnostikuje a analyzuje situáciu, vyhodnotí možnosti pomoci, sprostredkuje kontakt na odborníka a klienta k nemu v prípade potreby sprevádza.

( Sociálne poradenstvo – poskytovanie informácií o spôsoboch a možnostiach riešenia obtiažnej sociálnej situácie, o subjektoch, ktoré môžu ponúknuť odbornú pomoc. Sprostredkovanie kontaktu, pomoc v pochopení problému, objasnenie príčin jeho vzniku.

(Socioterapia – súbor opatrení, slúžiacich k priaznivému ovplyvneniu stavu a situácie cieľovej skupiny. Táto činnosť smeruje predovšetkým k sociálnej rehabilitácii a integrácii, t.j. k obnoveniu zdravých sociálnych vzťahov, praktických zručností a schopností, ktoré sú narušené. Súčasťou môže byť psychosociálny výcvik.

(Psychosociálny výcvik – cielený nácvik praktických techník orientovaný na získanie schopností, ktoré sú nevyhnutné k samostatnému zabezpečovaniu životných potrieb. Ide napr. o nácvik hospodárenia s finančnými prostriedkami, vedenie samostatnej domácnosti, písanie žiadosti do zamestnania a životopisu, telefonovanie na úrad, cielené plánovanie voľného času a jeho účelné využitie...

( Zážitková pedagogika – je veľmi pravdepodobné, že na základe prežitej situácie si človek hlbšie osvojí návyky ako pri verbálne vyjadrených príkazoch. Zážitková pedagogika predstavuje navodenie situácie, ktorej sa účastníci nemôžu vyhýbať, musia ju riešiť, situácie ktorá umožňujú prevzatie zodpovednosti za seba alebo za skupinu, situácie, ktorá zvládnutie si vyžaduje kreativitu a iné zručnosti. Po tomto navodení situácie nasleduje analýza celej situácie 
25. Streetwork ako jedna z foriem terénnej sociálnej práce. Definícia streetworku, história vzniku streetworku, východiská, vzniku nového typu sociálnej práce, kvalita práce - štandardy

Streetwork = aktívna vyhľadávacia, sprievodná a mobilná terénna sociálna práca, ktorá zahŕňa aktuálnu nízko prahovú ponuku sociálnej pomoci, určenú nositeľom sociálno-patologického chovania a osobám žijúcim rizikovým spôsobom života, u ktorých je predpoklad, že sociálnu pomoc potrebujú a sami ju nevyhľadajú. Tieto osoby (klienti) sú kontaktovaní vo svojom prirodzenom prostredí, tzn. v miestach a v dobe, kde a kedy sa najviac vyskytujú.

Sociálna práca na ulici neoznačuje len činnosť vykonávanú sociálnymi pracovníkmi výhradne na skutočnej ulici v presnom význame tohto slova. Ulice v tomto prípade symbolizuje akékoľvek neinštitucionalizované prostredie, či už zastrešené alebo otvorené. Jedná sa napr. o ihriská, otvorené plochy medzi domami, parkami, obchodmi, stanice, pešie zóny, garáže, pivnice, rockové kluby, reštaurácie, diskotéky, bary, herne, opustené domy, obývané kanály, štadióny a pod.

Z histórie sú známe aktivity niektorých kňazov, ktoré sú založené na obdobnom princípe ako streetwork. Mnohí z nich v rámci svojej pastierskej a pastoračnej činnosti navštevovali chudobné štvrte, väznice, sirotince, nemocnice, starobince a vyhľadávali najúbohejších ľudí, aby im boli nablízku ako duchovní, ale i hmotná opora. Za všetkých tu môže byť uvedený napr. Don Giovani Bosco alebo Jan Milíš z Kroměříže, ktorý sa už v 14.storočí venoval vychovávateľskej a osvetovej práci medzi mládežou a neviestkami, pre ktoré založil v roku 1372 tzv. vzornú obec pre padlé dievky.

Sociálna práca na ulici vznikla v USA na začiatku 20. storočia v dôsledku rýchlo sa šíriaceho sociálneho úpadku celých štvrtí veľkých amerických miest a následným vznikom gangov mladistvých. Najskôr sa streetwork orientoval len na pouličné gangy, neskôr na partie drogovo závislej mládeže. V súčasnosti zameranie na špecifické skupiny: hooligans, skinheads, prostitútky, deti na ulici. V priebehu 60.-70.rokov 20.storočia sa rozšíril streetwork takmer do všetkých zemí západnej Európy. Streetwork do strednej a východnej Európy začal rozširovať až po páde totalitných vlád v jednotlivých štátoch. V SR sa streetwork začal rozvíjať v neštátnych zariadeniach (občianske združenia, charitatívne organizácie), najskôr v oblasti práce s drogovo závislými.

Streetwork vzniká ako reakcia na zlyhanie tradičného prístupu sociálnej práce ku ktorému došlo v súvislosti s rýchlo sa šíriacim sociálnym úpadkom celých štvrtí veľkých amerických miest a následným vznikom gangov mladistvých.

Východiskami pre vznik streetworku na Slovensku bolo:

· nárast byrokracie sociálnej práce a jej stagnácia v období socializmu

· nárast prejavov sociálno-patologického správania sa

· trávenie voľného času detí na ulici

· mladí ľudia ohrození sociálno-patologickými javmi majú nedôveru k inštitúciám

· ľahostajnosť občanov k tomu, čo sa ich bezprostredne nedotýka.

Kvalita práce – štandardy

Štandardy – sú požiadavky na kvalitu poskytovania sociálnych služieb, ktoré popisujú ako má daná sociálna služba vyzerať. Členenie štandardov:

· procedurálne – popisujú ako má byť daná služba poskytovaná. Služba musí byť poskytovaná na odbornej úrovni, rozvíjať dôstojný život užívateľa služieb a zachovať ochranu osobných údajov klienta

· personálne – určujú kto môže službu poskytovať a vykonávať. Stanovujú štruktúru, počet pracovníkov, potrebné vzdelanie.

· prevádzkové – stanovujú kde a v akých podmienkach môže byť služba poskytovaná. Služby musia byť všeobecne prístupne bez ohľadu na pohlavie, vek, rasu, náboženstvo..

Môžeme ich rozdeliť aj na:

· obligatórne – musí spĺňať každý, kto danú službu ponúka

· fakultatívne – také, ktoré rozširujú ponuku a nie sú povinné zo zákona.

SR nemá vypracované štandardy streetworku, túto službu poskytujú mimovládne dobrovoľnícke organizácie.

26. Cieľové skupiny streetworku. Typy klientov a práca s nimi, užívatelia drog (ich členenie), deti na ulici a deti ulice, skupiny jednostranne špecificky orientovanej mládeže, mládež z alternatívnych skupín, osoby pracujúce v sexbiznise, bezdomovci

Streetwork nemôže osloviť všetky osoby v určitej vymedzenej lokalite. Preto sa obracia na presne definované cieľové skupiny. Vo všeobecnej rovine sa streetwork spravidla orientuje na špecifické skupiny, ktoré majú určité znaky charakterizujúce ich životný štýl. 

Členstvo v týchto skupinách je spravidla dobrovoľné, môže však byť vynútené sociálnou situáciou (bezdomovci) alebo špecifickou formou nátlaku, akou je napr. tlak sociálneho prostredia, gangy, teror silnejšieho. 

Terénny SPr sa snaží klientom ponúknuť riešenie problémov a to vždy len do takej miery, do akej je to pre klienta prijateľné.
Z hľadiska vzniku, ide o skupiny náhradné, v ktorých ich členovia hľadajú hodnoty, ktoré nenachádzajú v rodine (napr. citové väzby, ocenenie, uznanie, prijatie, podpora). Život v skupine im nahrádza chýbajúce vzťahy.

Medzi tieto skupiny patria predovšetkým:

A. užívatelia drog

B. neorganizovaná a ohrozená mládež, deti na ulici (deti s kľúčom na krku)

C. skupiny jednostranne špecificky orientovanej mládeže (skinheads, hooligans)

D. mládež z alternatívnych skupín (punková mládež, mládež vyznávajúca graffiti a pod.),

E. osoby pracujúce v sexbiznise

F. ľudia závislí na návykových látkach, patologickí hráči

G. bezdomovci

A. Užívatelia drog

Užívateľov drog možno rozdeliť na 4 skupiny podľa miery závislosti:

1. experimentátori – osoby, ktoré skúsili raz alebo opakovane ilegálnu drogu. Závislosť u nich nie je vyvinutá, droga nezasahuje do doterajšieho spôsobu života. Títo ľudia sú schopní chodiť do školy, do práce, majú kamarátov, ktorí drogy neberú. Droga im dáva len pocit eufórie, emocionálny prežitok, zmenu prežívania reality. Sú presvedčení, že majú drogu pod kontrolou. Väčšinou ide o skrytú populáciu užívateľov drog, bez kontaktu s odborným zariadením.

2. rekreační (víkendoví) užívatelia – osoby na drogách nie závislé, avšak drogy berú relatívne pravidelne, aj keď nie denne (napr. niekoľkodenné ťahy). Spravidla stoja na počiatku drogovej kariéry. Tento spôsob už vyvoláva fyzické, psychické a sociálne problémy.

3. drogovo závislí – neprekonateľná túžba po drogách, bez ohľadu na následky, ktoré dobre pozná. Pretože si jeho organizmus na pravidelný prísun určitého množstva drogy zvykol, dochádza u neho k postupnej tolerancii drogy a potreby zvyšovať jej dávky. Klient má nesmierne množstvo najrôznejších problémov fyzických, psychických, zdravotných, sociálnych. Jeho život je celkom podriadený droge, nie je schopný pravidelne pracovať, žiť v rodine, strata kamarátov, silné bolesti svalov a kĺbov, tras tela, kŕče, potenie. Jediným cieľom a hodnotou sa stáva droga. Drogu už neberie preto, aby si navodil pocit blaha, ale preto, aby mu nebolo zle. Finančné prostriedky často získava nelegálnou cestou – krádežami, predajom drog, prostitúciou. 

4. odliečení toxikomani – drogovo závislí, ktorí sa už pokúsili o liečbu, avšak zlyhali, alebo porušili pravidlá v liečebnom zariadení a boli z liečby dočasne alebo trvalo vylúčení. Opätovne prepadajú závislosti a často sa dostanú až na samé dno spoločnosti. Hrozí im smrť predávkovaním. Pokiaľ, v ideálnom prípade, drogovo závislý človek nastúpi, absolvuje a ukončí liečbu, je zbavený fyzickej a psychickej závislosti – nemá však nové životné perspektívy, sociálne väzby a hodnotový systém. Z medicínskeho hľadiska je liečba ukončená. Potrebuje však intenzívnu socioterapeutickú pomoc, ktorá tvorí významnú súčasť prevencie relapsu. 

Terénna sociálna práca sa prevažne pokúša naplňovať preventívne ciele a uplatňovať stratégiu znižovania rizika – harm reduction:

· poskytovanie informácií a rizikách spojených s aplikáciou drogy a o možnostiach znižovania týchto rizík slovne, letákmi alebo inými formami priamo klientom,

· poskytovanie sterilných striekačiek, ihiel, a ďalšieho zdravotníckeho materiálu, pokiaľ možno výmenou za materiál použitý; prípadne zbieranie a likvidáciu použitého materiálu z miest, kde bol klientom zanechaný, /výmena – pešia, mobilná, stacionárna.../

· umožnenie vyšetrenia, pri ktorom je klient testovaný na prenosné choroby spojené s užívaním drog (žltačka typu B a C, HIV pozitivita, pohlavné choroby),

· sprostredkovanie liečby týchto chorôb,

· poskytovanie informácií o možnostiach liečby závislosti a podporovanie prípadnej klientovej motivácie k absolvovaniu takejto liečby

· ďalšou špecifickou službou v tejto oblasti sú miestnosti pre bezpečnú aplikáciu drogy – tzv. šlehárny, testovanie syntetických drog (extáza), ďalej právne poradenstvo užívateľom drog.

B. Neorganizovaná a ohrozená mládež

Patria sem deti do 18 rokov.

Deti ulice: deti v rozvojových krajinách, ktoré nemajú, nepoznajú rodičov, alebo z dôvodov chudoby opustili svoje domovy a žijú na ulici. Nemajú sa kam vrátiť a ich domovom a rodinou je skutočne ulica. Sú to malí bezdomovci, ktorí sa živia žobraním alebo krádežami a prespávajú na ulici. 

Deti na ulici: deti, ktoré opustili domovy väčšinou z vlastného rozhodnutia, alebo donútení zlým rodinným prostredím. Tieto deti sú na úteku, skrývajú sa pred dopadnutím a po určitej dobe sa spravidla vracajú domov alebo sú umiestnení v niektorých typoch ústavov, z ktorých zase utekajú. Okrem tejto skupiny nájdeme na ulici deti, ktoré sa na noc vracajú domov, ale väčšinu svojho voľného času trávia na ulici – deti s kľúčom na krku. 

Cieľom terénneho SPr je motivovať k aktívnemu a zmysluplnému využívaniu voľného času (športové a kultúrne vyžitie), pomáhať pri prekonávaní náročných životných situácií (poradenstvo, mediácia, sprevádzanie...).

Špecifickú podskupinu tvoria tzv. mladí somerpunkeri. Objavili sa vo veľkomestách. Hlásia sa k slobode, voľnosti a nezávislosti. Odmietajú konvencie, konzumný spôsob života. Zgrupujú sa pri veľkých obchodných domoch kde žobrú (somrujú) peniaze na alkohol. Majú zdravotné problémy, zlú hygienu, časté sú u nich infekcie. 

C. Skupiny jednostranne špecificky orientovanej mládeže (skinheads, hooligans) 
Skinheads sú veľmi rôzni. Od militantných rasisticky orientovaných až po nacionalisticky zamerané skupiny a mladých chlapcov, ktorí vyznávajú skinheads – kultúru len podľa vonkajších znakov, bez ideológie. Ich správanie je nebezpečné pre spoločnosť. Porušujú práva menšín, etnických skupín (Rómov, emigrantov, ľudí inej rasy). Úlohou streetworku je nadviazať kontakt, získať dôveru a vytvárať spoločensky akceptovateľné aktivity.

Hooligans – /futbaloví chuligáni/ mladí radikálni futbaloví fanúšikovia, ktorí agresívnym spôsobom podporujú svoj futbalový klub, a tým sú pre spoločnosť nebezpeční. V Nemecku streetworker býva zamestnancom futbalového klubu.

D. Mládež z alternatívnych skupín

Predstavuje rôzne subkultúry – grafitti, v minulosti hippies, majú blízko ku kriminalite. Nie sú problémom pre spoločnosť, problém nastáva vtedy, keď sa pre niekoho život v tejto subkultúre stane drogou, na ktorej si vytvorili závislosť a nechcú prijať iné videnie sveta.

Dôležité je vytvárať pre túto mládež nízkoprahové centrá, kluby, na ktorých aktivitách bude táto mládež participovať, napr. ponuka klubových programov (tvorivé dielne, počítače, skúšobňa pre hudobné skupiny, diskotéky bez alkoholu, hry – šípky, stolný futbal, stolný tenis – organizovanie turnajov), požičiavanie športového náradia a potrebného vybavenia (buď za mierny poplatok alebo s možnosťou odpracovania si upratovaním alebo inými prácami v klube...).

E. Osoby pracujúce v sexbiznise

Prostitútky predstavujú špecifickú skupinu žien, ktoré žijú vysoko rizikovým spôsobom života. Delia sa podľa veku, miesta výkonu prostitúcie (ulica, bar, telefón) a dôvodu prostitúcie. Streetwork oslovuje tie prostitútky, ktoré majú svoje miesto na ulici. Horšie sa dostáva do uzavretých súkromných nočných klubov. Nehovoriac o skrytej prostitúcii (študentky..). prostitúcia je rozšírená vo mestách a prihraničných oblastiach.

Homoprostitúti sú mladí chlapci a muži, ktorí ponúkajú za úplatu sexuálne služby homosexuálne orientovaným mužom. Väčšina nemá kde bývať, preto prespáva na staniciach alebo u svojich klientov. Svoje problémy často riešia alkoholom, drogami, hraním na automatoch...

Dôvody prostitúcie: rozvod rodičov, sexuálne zneužívanie v detstve, alkoholizmus, drogy, deti z DeD, nemajú kde bývať.

Úlohou streetworku je pomoc, zmierňovanie škôd (harm reduction), prevencia pohlavne prenosných infekcií, znižovanie rizikovosti sexuálneho styku distribúciou zdravotníckych služieb, ktoré môžu siahať od poskytovania kondómov, cez testovanie výskytu pohlavných ochorení až po kompletné venerologické a gynekologické vyšetrenie, ktoré sa prevádza v pojazdnej ambulancii (napr. Praha – Rozkoš bez rizika).

F. Bezdomovci

Ľudia, ktorí:
nemajú žiadnu strechu nad hlavou,

žijú v inštitúciách, pretože nemajú kam ísť,

žijú v neistom ubytovaní,

žijú v nevhodnom a štandardu nezodpovedajúcemu ubytovaniu.

Streetwork sa tu orientuje predovšetkým na nadviazanie kontaktu a ponuku ďalších náväzných služieb, ako je potravinový servis, prenocovanie, hygienická očista, výmena prádla, zdravotnícke ošetrenie, pomoc pri hľadaní zamestnania...

